|  |
| --- |
| 3.6 Opfølgning på håndhævelser |
| Når du følger op på en indskærpelse, et påbud eller et forbud, skal du offentliggøre konklusionen på opfølgningen. Hvis afgørelsen om påbuddet eller forbuddet bliver påklaget, skal du offentliggøre resultatet af den endelige administrative afgørelse. I praksis sker offentliggørelsen ved, at du afgiver oplysninger om status på håndhævelsen til [Digital MiljøAdministration (DMA)](https://dma.mst.dk/) efter følgende kategorisering: ”meddelt”, ”efterkommet”, ”påklaget” eller ”andre forhold”.  Konklusionen ”andre forhold” bruges, når ”meddelt”, ”efterkommet” eller ”påklaget” ikke dækker forholdet. Det kan fx være, hvis håndhævelseskravet er bortfaldet, eller hvis klagenævnet har omgjort et påbud eller forbud efter en påklage.  Kravene til offentliggørelse af opfølgning af håndhævelser finder du i § 12, stk. 2, og § 20, stk. 4.  Læs mere i afsnittet ”Afgivelse af oplysninger - Henstillinger, håndhævelser, selvhjælpshandlinger og politianmeldelser” (3.5.4)  Læs mere i afsnittet ”Begrænsninger i afgivelse og offentliggørelse af oplysninger - Henstillinger, håndhævelser, selvhjælpshandlinger og politianmeldelser” (3.7.6)  Læs mere om håndhævelser generelt i Miljøstyrelsens "Vejledning om håndhævelse af Miljøbeskyttelsesloven ". |
| Retsgrundlag  *Miljøtilsynsbekendtgørelsen, § 12, stk. 2*  Når tilsynsmyndigheden følger op på eventuelle påbud, forbud eller indskærpelser, offentliggøres konklusionen derpå.  *Miljøtilsynsbekendtgørelsen, § 20, stk. 4*  Når tilsynsmyndigheden følger op på eventuelle påbud, forbud eller indskærpelser, offentliggøres konklusionen derpå. |