|  |
| --- |
| 3.1 Miljøtilsynsplan |
| Underafsnit:   * Det geografiske område (3.1.1) * Generel vurdering af relevante væsentlige miljøproblemer på tilsynsmyndighedens område (3.1.2) * Liste over virksomheder og husdyrbrug m.v. (3.1.3) * Beskrivelse af tilsynsindsatsen (3.1.4) * Samarbejdsrelationer med andre myndigheder (3.1.5) |
| Som tilsynsmyndighed skal du udarbejde en miljøtilsynsplan. Planen skal beskrive, hvordan tilsynsindsatsen på miljøområdet overordnet vil blive gennemført i den kommende periode. Den skal også give et overblik over, hvilke væsentlige miljøproblemer, der er inden for det geografiske område (3.1.1), som myndigheden fører tilsyn med.  Hvad er en miljøtilsynsplan og hvad kan den bruges til?  En miljøtilsynsplan er et sammenfattende strategisk dokument, der fastsætter rammerne for tilsynsmyndighedens tilsynsindsats i den kommende periode. Planen kan bruges til at orientere politikere og borgere om miljøproblemer eller forurenende aktiviteter inden for myndighedens område samt til at styrke det myndighedernes fokus på disse områder. Da miljøtilsynsplanen skal offentliggøres, er planen et vigtigt element i at skabe åbenhed om tilsynsmyndighedernes miljøtilsynsindsats, herunder tilsynsmyndighedens prioritering på tilsynsområdet. En miljøtilsynsplan skal opdateres hvert 4. år og skal i høring – med mindre der er tale om mindre væsentlige ændringer eller opdateringer.   |  | | --- | | **Faktaboks**  *Miljøvurdering af miljøtilsynsplanen*  En miljøtilsynsplan er ikke omfattet af miljøvurderingsreglerne, da planen ikke opfylder betingelsen i henhold til miljøvurderingslovens § 2, stk. 1, litra a). En miljøtilsynsplan, jf. miljøtilsynsbekendtgørelsens § 3, fastsætter ikke rammerne for fremtidige anlægstilladelser til projekter omfattet af lovens bilag 1 eller 2. Planen medfører heller ikke krav om en vurdering af virkninger på et internationalt naturbeskyttelsesområde under hensyntagen til områdets bevaringsmålsætninger. |   Ifølge § 4, stk. 1, skal miljørisikovurderingen (3.3) foretages med udgangspunkt i miljøtilsynsplanen. Formålet med bestemmelsen er at sikre, at tilsynsmyndigheden i forbindelse med miljørisikovurderingen forholder sig til miljøtilsynsplanen og de relevante væsentlige miljøproblemer, der er identificeret i planen, så de indgår som opmærksomhedspunkter i tilsynsmyndighedernes overvejelser i forbindelse med miljørisikovurderingen.  Beskrivelsen af de væsentlige miljøproblemer, der er identificeret i planen, kan også bruges i forbindelse med planlægning af tilsynskampagner. Du kan læse mere om tilsynskampagner i afsnittet ”Kampagnetilsyn” (4.1.3).  **Hvad skal en miljøtilsynsplan indeholde?**  § 3, stk. 1, fastsætter obligatoriske minimuskrav til indholdet af en miljøtilsynsplan. En miljøtilsynsplan skal som minimum indeholde:   1. en angivelse af det geografiske område (3.1.1), som planen omfatter. 2. en generel vurdering af relevante væsentlige miljøproblemer (3.1.2) på tilsynsmyndighedens område. 3. en fortegnelse (3.1.3) over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkter for IED-aktivitet. 4. en beskrivelse af tilsynsmyndighedens tilsynsindsats (3.1.4), herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og 5. en beskrivelse af eventuelle samarbejdsrelationer med andre myndigheder (3.1.5) i forhold til tilsyn.   **Hvad kan en miljøtilsynsplan indeholde?**  Du kan også behandle andre emner end dem, der er angivet i bekendtgørelsen som minimumskrav. Du kan fx vælge at opstille konkrete mål for tilsynsindsatsen og bruge miljøtilsynsplanen som et værktøj til at følge op på disse mål.  Du kan læse om målfastsættelse i forbindelse med et miljøtilsynsplan i IMPEL’s vejledning til planlægning af miljøtilsyn, s. 45 (<http://themisnetwork.rec.org/uploads/documents/Tools/2007-11-dtrt2-step-by-step-guidance-book-FINAL-REPORT.pdf>).  Hvilke virksomheder og husdyrbrug m.v. skal en miljøtilsynsplan dække over?  En miljøtilsynsplan skal dække over alle virksomheder og husdyrbrug m.v., som er omfattet af kravet om regelmæssige tilsyn (4.3.1) i henhold til § 1, stk. 2, og som ligger inden for tilsynsmyndighedens kompetenceområde.  Hvis planen udarbejdes af kommunen, skal planen omfatte alle de i § 1, stk. 2, nævnte virksomheder og husdyrbrug m.v., som er under kommunens tilsynskompetence.  Miljøstyrelsen udarbejder en miljøtilsynsplan, som omfatter alle de i § 1, stk. 2, nævnte virksomheder i kommunen, hvor miljøtilsynskompetencen er henlagt til Miljøstyrelsen.  Virksomheder, der er s-mærkede i bilagene til godkendelsesbekendtgørelsen, vil være omfattet af Miljøstyrelsens miljøtilsynsplaner. Det samme gælder for virksomheder, hvor tilsynskompetencen er flyttet fra kommunen til det statslige niveau jf. miljøbeskyttelseslovens § 82.  Offentliggørelse af miljøtilsynsplanen  En miljøtilsynsplan er omfattet af kravet om offentlig adgang til miljøoplysninger og skal derfor stilles til rådighed for offentligheden. Du kan læse mere om offentliggørelse af miljøtilsynsplanen i afsnittet ”Miljøtilsynsplan og tilsynskampagner” (3.5.6).  Hvor tit skal en miljøtilsynsplan opdateres?  Miljøtilsynsplanen skal dække en bestemt tidsperiode og skal opdateres mindst hvert 4. år.  I den mellemliggende periode skal planen ajourføres, hvis nødvendigt.  Hvis du bliver bekendt med en ny IED-virksomhed eller et husdyrbrug, eller hvis en IED-virksomhed eller et husdyrbrug lukker, så skal du ajourføre miljøtilsynsplanen for at sikre, at planen omfatter alle IED-virksomheder og husdyrbrug inden for tilsynsmyndighedens kompetenceområde. Der stilles ikke særlige krav til, hvor hurtigt ajourføringen skal ske, men det anbefales, at du opdaterer planen hurtigst muligt efter, at du som tilsynsmyndighed er blevet bekendt med en ny IED-virksomhed eller husdyrbrug, eller at en IED-virksomhed eller et husdyrbrug er lukket.  Mindre ændringer/ajourføringer i miljøtilsynsplanen kan du stille digitalt til rådighed for offentligheden på DMA umiddelbart efter ændringen. Væsentlige ændringer i planen i den 4-årige periode kræver, at planen sendes i høring. Husk, at du skal offentliggøre den nyeste version af planen på DMA efter høringsfristens udløb.   |  | | --- | | **Faktaboks**  *Væsentlige ændringer i miljøtilsynsplanen*  Vurderingen af, hvilke ændringer der må anses for ”væsentlige” tager udgangspunkt i miljøtilsynsplanens formål, herunder i formålet med offentliggørelsen af miljøtilsynsplanen. Væsentlige ændringer kan fx være:   * væsentlige ændringer i tilsynsmyndighedernes tilsynsindsats, herunder prioritering på tilsynsområdet, * væsentlige ændringer i tilsynsmyndighedens vurdering af, hvilke væsentlige miljøproblemer, der er i det område, planen dækker   En tilføjelse eller fjernelse af en virksomhed eller et husdyrbrug vil derimod som udgangspunkt udgøre en mindre ændring. |   Foretager du væsentlige ændringer i planen inden for planens gyldighedsperiode, vil den 4-årige periode, inden for hvilken planen skal opdateres, løbe fra denne ændring af planen. Er planen fx senest tilrettet i 2016, vil der først være krav om, at planen opdateres eller en ny plan udarbejdes i 2020, medmindre der i perioden kommer nye væsentlige ændringer. |
| Retsgrundlag  *Miljøtilsynsbekendtgørelsen, § 3*  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn.  Stk. 2. Tilsynsmyndigheden offentliggør et udkast til miljøtilsynsplan og oplyser samtidig, at enhver har ret til at kommentere udkastet inden for en frist på fire uger. Hvor Miljøstyrelsen er tilsynsmyndighed, sender styrelsen samtidig med offentliggørelsen udkastet til alle kommunalbestyrelser med anmodning om bemærkninger.  Stk. 3. Efter høringsfristens udløb foretager tilsynsmyndigheden de nødvendige ændringer og stiller miljøtilsynsplanen til rådighed for offentligheden umiddelbart herefter.  Stk. 4. Miljøtilsynsplanen opdateres mindst hvert 4. år.  Stk. 5. Ved mindre væsentlige ændringer eller opdateringer af miljøtilsynsplanen i den fireårige periode finder stk. 2 og 3 ikke anvendelse, og miljøtilsynsplanen kan stilles til rådighed for offentligheden umiddelbart efter ændringen eller opdateringen.  Stk. 6. Offentliggørelse, jf. stk. 2, 3 og 5, skal ske ved anvendelse af den digitale løsning og i det format, som Miljøstyrelsen stiller til rådighed, med angivelse af myndighed og periode.”  *Miljøtilsynsbekendtgørelsen, § 4, stk. 1*  Med udgangspunkt i miljøtilsynsplanen, jf. § 3, stk. 1, og på baggrund af resultaterne af det eller de seneste tilsyn foretager tilsynsmyndigheden en miljørisikovurdering af virksomheder og husdyrbrug m.v., jf. dog stk. 2. Miljørisikovurderingen skal foretages som beskrevet i bilag 1. |
| **Vil du vide mere**  IMPEL’s vejledning til planlægning af miljøtilsyn: <http://themisnetwork.rec.org/uploads/documents/Tools/2007-11-dtrt2-step-by-step-guidance-book-FINAL-REPORT.pdf> |

|  |
| --- |
| 3.1.1. Det geografiske område |
| Hvis kommunen er tilsynsmyndighed, vil miljøtilsynsplanens geografiske område være hele kommunen. Det betyder, at du som kommune kan nøjes med at oplyse om kommunegrænsen, fx ved at indsætte et kort. Hvis Miljøstyrelsen er tilsynsmyndighed, vil det geografiske område være hele Danmark.  Derudover kan du vælge at oplyse om planforhold og angive, om der er særlige forhold i kommuneplanen eller lokalplaner, der gælder for visse områder. Det kan også være en mulighed, at beskrive området med angivelse af, om der er særligt sårbare naturområder eller andre følsomme områder. Beskrivelsen af det geografiske område kan med fordel hænge sammen med vurderingen af de væsentlige miljøproblemer (3.1.2). |
| Retsgrundlag  *Miljøtilsynsbekendtgørelsen, § 3, stk. 1*  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn. |

|  |
| --- |
| 3.1.2. Generel vurdering af relevante væsentlige miljøproblemer på tilsynsmyndighedens område |
| I miljøtilsynsplanen skal du beskrive, om der er nogen særligt væsentlige miljøproblemer inden for det område, du fører miljøtilsyn med. Det skal være en generel vurdering af relevante væsentlige miljøproblemer.  Miljøproblemer kan være udledning til luft, jord eller vand. Det kan fx være et område, hvor støj er et problem, eller et område med særlige drikkevandsinteresser, hvor det er vigtigt, at du har fokus på de forhold, der har betydning for beskyttelsen af jord og grundvand. Det kan fx handle om virksomhedens eller husdyrbrugets m.v. opbevaring og håndtering af farligt affald, kemikalier, pesticider samt råvarer, da forkert opbevaring og utæt belægning kan give risiko for forurening af jord, grundvand samt vandmiljø.  Hvis der er truffet en beslutning om, hvilke miljøproblemer du som myndigheden ønsker at have særligt fokus på ved at føre tilsynskampagner, kan det være relevant at gøre rede for beslutningen og målet med kampagnen. Du kan læse mere om tilsynskampagner i afsnittet ”Kampagnetilsyn” (4.1.3). |
| Retsgrundlag  *Miljøtilsynsbekendtgørelsen, § 3, stk. 1*  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn. |

|  |
| --- |
| 3.1.3. Liste over virksomheder og husdyrbrug |
| Miljøtilsynsplanen skal omfatte de virksomheder og husdyrbrug, der ligger inden for tilsynsmyndighedens kompetence, dog med særlige forpligtigelser i forhold til IED-virksomheder og IED-husdyrbrug.  Efter § 3, stk. 1, nr. 3, skal miljøtilsynsplanen indeholde en fortegnelse over virksomheder og husdyrbrug, som er omfattet af IE-direktivet, dvs.:   1. De virksomheder på bilag 1 til godkendelsesbekendtgørelsen som din myndighed har tilsynskompetencen over for. 2. De husdyrbrug, hvor dyreholdet overstiger en stipladsgrænse efter § 16 a, stk. 2, i husdyrbrugloven eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, som din myndighed har tilsynskompetencen over for. Bemærk, at husdyrbrug, godkendt i henhold til godkendelsesbekendtgørelsens bilag 1, tidligere listepunkt 6.6, skal fremgå af fortegnelsen, da der er tale om husdyrbrug, hvor dyreholdet overstiger grænsen efter § 16 a, stk. 2, i husdyrbrugloven, eller § 12, stk. 1, nr. 1-3, i lov om miljøgodkendelse m.v. af husdyrbrug.   Listen skal indeholde oplysninger om virksomhedens:  1. navn,  2. adresse,  3. CVR-nummer,  4. eventuelt P-nummer og eventuelt CHR-nummer og gældende listepunkt(er) for de virksomheder, der er optaget på bilag 1 til godkendelsesbekendtgørelsen.  Har virksomheden flere listepunkter på bilag 1, skal du angive alle listepunkter for både hoved- og biaktiviteter.  Det er tilstrækkelig for at opfylde IE-direktivets krav om fortegnelsen over virksomheder og husdyrbrug, som er omfattet af IE-direktivet, at miljøtilsynsplanen henviser til en liste. Dette er betinget af, at listen er offentlig tilgængelig. |
| Retsgrundlag  *Miljøtilsynsbekendtgørelsen, § 3, stk. 1*  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn. |
| 3.1.4. Beskrivelse af tilsynsindsatsen |
| Beskrivelsen af tilsynsindsatsen skal omfatte, hvordan myndigheden sædvanligvis forbereder, udfører og følger op på de enkelte tilsyn.  Du kan fx beskrive, hvordan resultater af tidligere gennemførte tilsyn, herunder gennemgang af egenkontrollen, indgår ved planlægning af tilsynene, hvordan tilsynene varsles, hvad der sker på virksomheden eller husdyrbruget m.v. under et tilsynsbesøg, eller hvordan tilsynet gennemføres i praksis. Tilsynsplanen skal også indeholde procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9.  Du kan også beskrive i planen, at der udarbejdes en tilsynsrapport for hvert fysisk tilsyn, og hvordan der følges op på de forhold, der beskrives i tilsynsrapporten. |
| Retsgrundlag  *Miljøtilsynsbekendtgørelsen, § 3, stk. 1*  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn. |

|  |
| --- |
| 3.1.5. Samarbejdsrelationer med andre myndigheder |
| Samarbejdsrelationer med andre myndigheder kan fx være kommunalt miljøsamarbejde, hvor flere kommuner samarbejder om fx tilsynskampagner eller koordinering af tilsyn med andre myndigheder.  Du skal i miljøtilsynsplanen beskrive, hvordan andre myndigheder eventuelt inddrages ved tilsyn. Beskrivelsen kan være meget overordnet, men hvis der i forvejen findes en nedskrevet procedure, kan du henvise til den. |
| Retsgrundlag  *Miljøtilsynsbekendtgørelsen, § 3, stk. 1*  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn. |