|  |
| --- |
| 3.5 Afgivelse af oplysninger og offentliggørelse |
| Underafsnit i dette kapitel:   * Hvornår skal data afgives og offentliggøres, og hvad bruges data til (3.5.1) * Stamoplysninger for virksomheder og husdyrbrug m.v. (3.5.2.) * Oplysninger om tilsyn (3.5.3.) * Henstillinger, håndhævelser, selvhjælpshandlinger og politianmeldelser (3.5.4.) * Tilladelser, godkendelser og revurderinger (3.5.5.) * Miljøtilsynsplan og tilsynskampagner (3.5.6.)   Øvrige afsnit om afgivelse og offentliggørelse af oplysninger   * Opfølgning på håndhævelser (3.6) * Årlig indberetning af tilsyns- og godkendelsesarbejdet (3.8) |
| Generelt om afgivelse af oplysninger og offentliggørelse  Miljøtilsynsbekendtgørelsens kapitel 2, 3, og 4 indeholder regler for, hvilke oplysninger tilsynsmyndigheden skal afgive til Miljøstyrelsen, hvilke oplysninger tilsynsmyndigheden skal offentliggøre på [DMA](https://dma.mst.dk/), og hvornår oplysningerne skal opdateres. Kapitel 2 beskriver reglerne om offentliggørelse af miljøtilsynsplaner og tilsynskampagner. Kapitel 3 beskriver kravene til offentliggørelse af udvalgte oplysninger om det enkelte tilsyn. Kapitel 4 omhandler øvrige krav om afgivelse og offentliggørelse af data om tilsyns- og godkendelsesindsatsen for virksomheder og husdyrbrug m.v.  Kapitel 5 indeholder en række overgangsbestemmelser, som kan være relevante i forhold til, hvornår stamoplysninger for visse virksomheder og husdyrbrug m.v. skal opdateres. Du kan læse mere om overgangsbestemmelserne i afsnittet ”Stamoplysninger for virksomheder og husdyrbrug m.v.” (3.5.2)  Bestemmelserne i kapitel 2 og 3 gælder udelukkende for de virksomheder og husdyrbrug m.v., der er omfattet af kravet om regelmæssige tilsyn, jf. § 1, stk. 2. Kapitel 4 og 5 gælder for alle virksomheder og husdyrbrug m.v., der er omfattet af bekendtgørelsen. Læs mere om, hvem der er omfattet af de forskellige regler i afsnittet ”Hvem er omfattet” (4.3)  Du skal være opmærksom på, at § 15 i miljøtilsynsbekendtgørelsen kun vedrører husdyrbrug og angiver, hvilke oplysninger godkendelsesmyndigheden skal afgive (med henblik på senere offentliggørelse, jf. § 20) efter meddelelse af en godkendelse, en tilladelse eller en revurdering efter de i § 15 nævnte regler.  Tilsvarende stiller godkendelsesbekendtgørelsen krav om, hvilke oplysninger godkendelsesmyndigheden skal afgive efter meddelelse af afgørelse om godkendelse eller revurdering på en godkendelsespligtig virksomhed. Maskinværkstedsbekendtgørelsen stiller krav om, hvilke oplysninger myndigheden skal afgive, når den træffer afgørelse om fravigelse af visse af bekendtgørelsens krav, og bekendtgørelsen om mellemstore fyringsanlæg stiller krav om, hvilke oplysninger myndigheden skal offentliggøre efter færdigbehandling af anmeldelser eller en ansøgninger om godkendelse af mellemstore fyringsanlæg omfattet af § 2, stk. 2, i bekendtgørelse om mellemstore fyringsanlæg.  I afsnittet ”Begrænsninger i afgivelse og offentliggørelse af oplysninger” (3.7) kan du læse om, hvilke begrænsninger du skal være opmærksom på, når du afgiver og offentliggør oplysninger. |
| Retsgrundlag  *Miljøtilsynsbekendtgørelsen*, § 3 om miljøtilsynsplaner  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn.  Stk. 2. Tilsynsmyndigheden offentliggør et udkast til miljøtilsynsplan og oplyser samtidig, at enhver har ret til at kommentere udkastet inden for en frist på fire uger. Hvor Miljøstyrelsen er tilsynsmyndighed, sender styrelsen samtidig med offentliggørelsen udkastet til alle kommunalbestyrelser med anmodning om bemærkninger.  Stk. 3. Efter høringsfristens udløb foretager tilsynsmyndigheden de nødvendige ændringer og stiller miljøtilsynsplanen til rådighed for offentligheden umiddelbart herefter.  Stk. 4. Miljøtilsynsplanen opdateres mindst hvert 4. år.  Stk. 5. Ved mindre væsentlige ændringer eller opdateringer af miljøtilsynsplanen i den fireårige periode finder stk. 2 og 3 ikke anvendelse, og miljøtilsynsplanen kan stilles til rådighed for offentligheden umiddelbart efter ændringen eller opdateringen.  Stk. 6. Offentliggørelse, jf. stk. 2, 3 og 5, skal ske ved anvendelse af den digitale løsning og i det format, som Miljøstyrelsen stiller til rådighed, med angivelse af myndighed og periode.  *Miljøtilsynsbekendtgørelsen, § 7 om tilsynskampagner*  Tilsynsmyndigheden skal gennemføre to tilsynskampagner om året.  Stk. 2. Tilsynsmyndigheden offentliggør den samlede konklusion af sin indsats løbende i forbindelse med hver enkelt tilsynskampagne, herunder mål, effekter og titel på kampagnen.  Stk. 3. Offentliggørelsen, jf. stk. 2, skal ske ved anvendelse af den digitale løsning og i det format, som Miljøstyrelsen stiller til rådighed, med angivelse af myndighed og periode.  *Miljøtilsynsbekendtgørelsen,* § 12 om offentliggørelse af tilsynsrapporter og opfølgning på håndhævelser  Tilsynsmyndigheden offentliggør de oplysninger, der fremgår af § 11, stk. 1, nr. 1-8, samt dato for offentliggørelse med de begrænsninger, der følger af § 11, stk. 3, senest fire måneder efter, at tilsynsbesøget har fundet sted.  Stk. 2. Når tilsynsmyndigheden følger op på eventuelle påbud, forbud eller indskærpelser, offentliggøres konklusionen derpå.  Stk. 3. Tilsynsmyndigheden offentliggør, hvis en afgørelse er påklaget. Når der efterfølgende er truffet en endelig administrativ afgørelse, offentliggør tilsynsmyndigheden resultatet heraf.  Stk. 4. Tilsynsmyndigheden offentliggør ikke sagsbehandlingsskridt i forbindelse med varsling og meddelelse af påbud efter lov om forurenet jord.  Stk. 5. Ved offentliggørelsen af de i § 11, stk. 1, nr. 1-8, nævnte oplysninger skal det oplyses, at enhver har ret til aktindsigt i de øvrige oplysninger, som tilsynsmyndigheden er i besiddelse af, med de begrænsninger, der følger af lov om aktindsigt i miljøoplysninger.  Stk. 6. Offentliggørelse, jf. stk. 1-3 og stk. 5, skal ske ved anvendelse af den digitale løsning og i det format, som Miljøstyrelsen stiller til rådighed.  *Miljøtilsynsbekendtgørelsen, § 14 om afgivelse af oplysninger om tilsyn, håndhævelser og brugerbetaling for tilsyn*  For hver virksomhed og husdyrbrug m.v. omfattet af § 1, stk. 2, afgiver tilsynsmyndigheden efter hvert tilsyn følgende oplysninger til Miljøstyrelsen:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Dato for tilsynets udførelse.  4) Typen af virksomheden eller husdyrbruget m.v. fordelt på de grupper, der fremgår af bilag 3, og eventuelle gældende listepunkter, herunder hovedaktivitet og eventuelle biaktiviteter.  5) Tilsynstype (administrativt eller fysisk).  6) Tilsynskategori (basistilsyn, herunder relaterede tilsyn, prioriterede tilsyn, kampagnetilsyn, opstartstilsyn, § 9-tilsyn, øvrige tilsyn).  7) Antallet af markstakke på det enkelte husdyrbrug.  8) Om tilsynet helt eller delvist har vedrørt reglerne i eller afgørelser efter kapitel 3 og 4 samt § 46, stk. 1, nr. 1-6 og stk. 2, §§ 49, 54, 55, 56, 58, 59, 60, 61 og 62, § 73, stk. 5, § 74, stk. 5, §§ 75 og 79, § 81, stk. 1, nr. 2, § 82, § 83, stk. 1, nr. 1 og 2, § 84, § 86, nr. 2, § 88 og § 90, stk. 2, i bekendtgørelse om miljøkrav for mellemstore fyringsanlæg. Dette gælder dog ikke reglerne om emissionsgrænseværdier for spormetaller og CO, reglerne om egenkontrol for spormetaller, reglen om indretning af målested og reglerne om måling og regulering af O2-indholdet i røggassen.  Stk. 2. Tilsynsmyndigheden skal endvidere til Miljøstyrelsen for hver virksomhed og husdyrbrug m.v. oplyse, når der er meddelt påbud, forbud, indskærpelser og henstillinger samt datoen herfor. For de virksomheder og husdyrbrug m.v., som ikke er omfattet af databeskyttelsesloven og databeskyttelsesforordningen, skal det desuden oplyses, hvorvidt der er foretaget selvhjælpshandlinger eller politianmeldelser samt datoen herfor.  Stk. 3. For øvrige virksomheder og husdyrbrug m.v. end dem, som er omfattet af § 1, stk. 2, afgiver tilsynsmyndigheden oplysningerne efter stk. 1 og 2 efter enten hvert tilsyn eller oplysningerne i stk. 1, nr. 4-7 og stk. 2 årligt senest den 1. april for det forudgående kalenderår fordelt på de relevante grupper af virksomheder og husdyrbrug m.v., som ikke er omfattet af § 1, stk. 2, som fremgår af bilag 3.  Stk. 4. Tilsynsmyndigheden skal endvidere til Miljøstyrelsen oplyse om brugerbetaling for tilsyn årligt senest den 1. april for tilsyn for det forudgående kalenderår, fordelt på de grupper, som fremgår af bilag 3.  Stk. 5. Oplysningerne skal afgives med de begrænsninger for videregivelse, der følger af anden lovgivning.  *Miljøtilsynsbekendtgørelsen, § 15 om afgivelse af oplysninger om afgørelser for husdyrbrug m.v.*  For husdyrbrug m.v. afgiver godkendelsesmyndigheden, efter hver godkendelse eller tilladelse meddelt efter §§ 16 a eller 16 b i lov om husdyrbrug og anvendelse af gødning m.v. eller efter de tidligere gældende regler i §§ 10, 11 eller 12 i lov om miljøgodkendelse m.v. af husdyrbrug eller revurdering efter bekendtgørelse om godkendelse og tilladelse m.v. af husdyrbrug følgende oplysninger til Miljøstyrelsen:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Typen af husdyrbruget m.v. fordelt på de grupper, der fremgår af bilag 3, herunder efter hvilken bestemmelse husdyrgodkendelsen eller -tilladelsen er meddelt.  4) Dato for afgørelsen.  Stk. 2. Godkendelsesmyndigheden afgiver samtidig kopi af afgørelsen til Miljøstyrelsen via den digitale løsning, som Miljøstyrelsen stiller til rådighed.  Stk. 3. Godkendelsesmyndigheden skal endvidere til Miljøstyrelsen oplyse om brugerbetaling for godkendelse og tilladelse, efter enten hver godkendelse og tilladelse, eller årligt senest den 1. april for godkendelse og tilladelse for det forudgående kalenderår, fordelt på de grupper, som fremgår af bilag 3.  Stk. 4. For hvert husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, oplyses desuden følgende:  1) Om der er fastsat emissionsgrænseværdier, der er lempeligere end dem, som følger af BAT-konklusioner, jf. bestemmelserne om fastsættelse af lempeligere emissionsgrænseværdier end dem, der følger af BAT-konklusioner i bekendtgørelse om godkendelse og tilladelse m.v. af husdyrbrug.  2) Om der er meddelt dispensation for overholdelse af en eller flere emissionsgrænseværdier med henblik på at afprøve ny teknik.  Stk. 5. Oplysningerne skal afgives med de begrænsninger for videregivelse, der følger af anden lovgivning.  *Miljøtilsynsbekendtgørelsen,* § 16 om frist for afgivelse af oplysninger.  Tilsyns- og godkendelsesmyndigheden afgiver de i § 14, stk. 1 og 2, nævnte oplysninger til Miljøstyrelsen senest fire måneder efter, at tilsynet er udført, og de i § 15, stk. 1, 2 og 4, nævnte oplysninger til Miljøstyrelsen senest fire måneder efter, at afgørelsen er truffet. Det samme gælder afgivelsen af de i § 14, stk. 3, og § 15, stk. 3, nævnte oplysninger, hvis tilsyns- og godkendelsesmyndighederne har valgt at afgive disse efter hvert tilsyn eller hver godkendelse eller tilladelse.  *Miljøtilsynsbekendtgørelsen, § 17 om den årlige indberetning til Miljøstyrelsen*  Tilsyns- og godkendelsesmyndigheden skal hvert år senest den 1. april til Miljøstyrelsen med de begrænsninger, der følger af anden lovgivning, indsende deres skriftlige vurdering af og bemærkninger til de oplysninger, der skal meddeles efter §§ 14 og 15 i denne bekendtgørelse, efter § 51 i bekendtgørelse om godkendelse af listevirksomhed, efter § 45 i bekendtgørelse om virksomheder, der forarbejder emner af jern, stål eller andre metaller, efter § 93, stk. 1 og 2, § 94 i bekendtgørelse om miljøkrav for mellemstore fyringsanlæg for det forudgående kalenderår, samt bekræfte, at alle data er afgivet og verificeret.  Stk. 2. Tilsyns- og godkendelsesmyndigheden skal endvidere hvert år senest den 1. april til Miljøstyrelsen om det forudgående år oplyse følgende:  1) Antal politianmeldelser og selvhjælpshandlinger for de virksomheder og husdyrbrug m.v., hvis oplysninger om politianmeldelser og selvhjælpshandlinger er omfattet af databeskyttelsesloven og databeskyttelsesforordningen.  2) Antal henstillinger, påbud, forbud, indskærpelser, selvhjælpshandlinger og politianmeldelser vedrørende forhold, som berører markstakke.  3) Antal påbud, forbud, indskærpelser, henstillinger, selvhjælpshandlinger eller politianmeldelser, som vedrører reglerne i eller afgørelser efter kapitel 3 og 4 samt § 46, stk. 1, nr. 1-6 og stk. 2, §§ 49, 54, 55, 56, 58, 59, 60, 61 og 62, § 73, stk. 5, § 74, stk. 5, §§ 75 og 79, § 81, stk. 1, nr. 2, § 82, § 83, stk. 1, nr. 1 og 2, § 84, § 86, nr. 2, § 88 og § 90, stk. 2, i bekendtgørelse om miljøkrav for mellemstore fyringsanlæg. Dette gælder dog ikke reglerne om emissionsgrænseværdier for spormetaller og CO, reglerne om egenkontrol for spormetaller, reglen om indretning af målested og reglerne om måling og regulering af O2-indholdet i røggassen.  *Miljøtilsynsbekendtgørelsen, § 18 om afgivelse af oplysninger og løbende opdatering af virksomhedsoplysninger.*  Tilsyns- og godkendelsesmyndigheden skal til Miljøstyrelsen afgive følgende oplysninger om de virksomheder og husdyrbrug m.v., der er omfattet af § 1, stk. 2, og løbende opdatere oplysningerne i stk. 1-3, hvis de bliver bekendt med, at oplysningerne er ændrede:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Typen af virksomheden eller husdyrbruget m.v. fordelt på de grupper, der fremgår af bilag 3, aktiviteter og eventuelle gældende listepunkter, herunder hovedaktivitet og eventuelle biaktiviteter for disse.  4) Om virksomheden er aktiv og ellers dato for, hvornår virksomheden blev inaktiv.  5) Om virksomheden er omfattet af bekendtgørelse om kontrol med risikoen for større uheld med farlige stoffer.  6) Om virksomheden er omfattet af bekendtgørelse om anlæg og aktiviteter, hvor der bruges organiske opløsningsmidler.  7) Om virksomheden eller husdyrbruget mv. er omfattet af bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.  8) Resultatet af virksomhedens eller husdyrbrugets miljørisikoscoring af de enkelte miljørisikoparametre og den samlede miljørisikovurdering, jf. § 4, samt en eventuel ny tilsynsfrekvens, jf. § 5, stk. 2.  9) Om anlægget drifts- og lokaliseringsmæssigt er samlet med et eller flere anlæg, hvor de alle er omfattet af bekendtgørelse om miljøkrav for mellemstore fyringsanlæg og ikke er teknisk og forureningsmæssigt forbundet med en virksomhed eller et husdyrbrug m.v. omfattet af § 1, stk. 2, nr. 1-7.  10) Om virksomheden eller husdyrbruget m.v. har anlæg, som er omfattet af bekendtgørelse om miljøkrav for mellemstore fyringsanlæg, som er teknisk og forureningsmæssigt forbundet til en virksomhed eller et husdyrbrug m.v., der er omfattet af § 1, stk. 2, nr. 1-7 i denne bekendtgørelse, samt antallet heraf.  11) Om anlægget er omfattet af bekendtgørelse om miljøkrav for mellemstore fyringsanlæg og er teknisk eller forureningsmæssigt forbundet til en virksomhed eller et husdyrbrug m.v., som ikke er omfattet af § 1, stk. 2, nr. 1-7 i denne bekendtgørelse.  12) Hvilke sæt BAT-konklusioner, jf. bekendtgørelse om godkendelse af listevirksomhed, bilag 8, virksomheden er omfattet af.  13) Om virksomheden er omfattet af bekendtgørelse om begrænsning af visse luftforurenende emissioner fra store fyringsanlæg.  14) Om virksomheden er omfattet af bekendtgørelse om anlæg der forbrænder affald.  Stk. 2. For hver virksomhed omfattet af bilag 1 til bekendtgørelse om godkendelse af listevirksomhed og for hvert husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, skal kommunalbestyrelsen på virksomheds- eller husdyrbrugsniveau oplyse dato for gældende godkendelse(r) efter § 33 i lov om miljøbeskyttelse eller efter § 16 a, stk. 2, i lov om husdyrbrug og anvendelse af gødning m.v. eller efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder meddelte vilkår efter § 41 b i lov om miljøbeskyttelse eller § 41 i lov om husdyrbrug og anvendelse af gødning m.v. eller § 41 i lov om miljøgodkendelse m.v. af husdyrbrug.  Stk. 3. For hver virksomhed omfattet af bilag 1 til bekendtgørelse om godkendelse af listevirksomhed og for hvert husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, afgiver tilsynsmyndigheden desuden kopi af de(n) gældende godkendelse(r) og oplyser datoen herfor via den digitale løsning, som Miljøstyrelsen stiller til rådighed.  Stk. 4. Oplysningerne skal afgives med de begrænsninger for videregivelse, der følger af anden lovgivning.  *Miljøtilsynsbekendtgørelsen, § 20 om hvornår de enkelte oplysninger skal afgives/offentliggøres og hvilke oplysninger, der er tilgængelige for offentligheden*  § 20. Tilsyns- og godkendelsesmyndigheden offentliggør følgende:  1) De oplysninger, der fremgår af § 14, stk. 1, nr. 1-7 og stk. 3 og 4, § 15, idet offentliggørelse af oplysningerne i § 15, stk. 3, sker fordelt på de relevante grupper, som fremgår af bilag 3, § 17, stk. 1, og § 18, stk. 1, nr. 1-7 og 9-14, og stk. 2-4.  2) Når der er meddelt påbud, forbud eller indskærpelser, jf. § 14, stk. 2 og 3, med angivelse af virksomheden eller husdyrbruget m.v., idet oplysningerne efter § 14, stk. 3, i stedet kan offentliggøres fordelt på de relevante grupper, som fremgår af bilag 3.  3) Når der er meddelt henstillinger, foretaget selvhjælpshandlinger eller politianmeldelser, jf. § 14, stk. 2 og 3, og § 17, stk. 2, nr. 1, uden angivelse af virksomheden eller husdyrbruget m.v.  Stk. 2. Oplysninger om henstillinger, jf. § 14, stk. 2, og de i § 18, stk. 1, nr. 8, nævnte oplysninger bliver stillet til rådighed for tilsyns- og godkendelsesmyndighederne via den i § 19 nævnte digitale løsning. De i § 18, stk. 1, nr. 8, nævnte oplysninger om en virksomhed eller et husdyrbrug vil også være tilgængelige for den virksomhed eller det husdyrbrug, som oplysningerne vedrører.  Stk. 3. Offentliggørelse af oplysningerne i § 14, stk. 1, nr. 1-7, og stk. 2, jf. stk. 1, skal ske senest fire måneder efter, at tilsynsbesøget har fundet sted, og offentliggørelse af oplysningerne i § 15, stk. 1, 2 og 4, skal ske senest fire måneder efter, at afgørelsen er truffet. Offentliggørelse af oplysningerne efter § 14, stk. 3 og 4, § 15, stk. 3, og § 17, stk. 2, nr. 1, skal ske senest den 1. april det efterfølgende år, idet oplysningerne efter § 14, stk. 3, og § 15, stk. 3, dog i stedet kan offentliggøres senest fire måneder efter, at tilsynsbesøget har fundet sted, eller afgørelsen er truffet.  Stk. 4. Når tilsynsmyndigheden følger op på eventuelle påbud, forbud eller indskærpelser, offentliggøres konklusionen derpå.  Stk. 5. Tilsyns- og godkendelsesmyndigheden offentliggør, hvis en afgørelse er påklaget. Når der efterfølgende er truffet en endelig administrativ afgørelse, offentliggør tilsyns- og godkendelsesmyndigheden resultatet heraf.  Stk. 6. Offentliggørelse sker med undtagelse af de oplysninger, der vil kunne undtages fra aktindsigt efter reglerne i lov om aktindsigt i miljøoplysninger.  Stk. 7. Offentliggørelse og videregivelse, jf. stk. 1-5, skal ske ved anvendelse af den digitale løsning og i det format, som Miljøstyrelsen stiller til rådighed.  Stk. 8. Ved offentliggørelse af oplysninger om påbud, forbud og indskærpelser, jf. § 14, stk. 2, og stk. 3, hvis oplysningerne afgives efter hvert tilsyn, og de i § 15, stk. 1, 2 og 4, nævnte oplysninger, orienterer tilsyns- og godkendelsesmyndigheden virksomheden eller husdyrbruget m.v. om offentliggørelsen forud herfor. Der er ingen særskilt oplysningspligt efter denne bestemmelse, i det omfang opfyldelsen af denne forpligtelse allerede følger af databeskyttelseslovens og databeskyttelsesforordningens bestemmelser om oplysningspligt.  *Miljøtilsynsbekendtgørelsen, § 22, stk. 3, 4 og 5 om overgangsbestemmelser*  Stk. 3. Tilsynsmyndighederne skal opdatere stamdata vedrørende virksomhedstype, jf. § 18, for de virksomheder, som ikke før den 1. juli 2016 var omfattet af bilag 1 til bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om miljøgodkendelse m.v. af husdyrbrug, og som med virkning fra den 1. juli 2016 var omfattet af bilag 1 til samme bekendtgørelse, og for de virksomheder, som ikke før den 1. januar 2017 var omfattet af bilag 1 til bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om miljøgodkendelse m.v. af husdyrbrug, og som fra den 1. januar 2017 var omfattet af bilag 1 til samme bekendtgørelse, til det relevante listepunkt, som fremgår af bilag 1 til bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om miljøgodkendelse m.v. af husdyrbrug.  Stk. 4. Tilsynsmyndigheden fastsætter en ny tilsynsfrekvens for de i stk. 3 nævnte virksomheder efter de regler, som gælder for virksomheder omfattet af kategori 2.  Stk. 5. For arealer, der før den 1. august 2017 var godkendt efter § 16 i lov om miljøgodkendelse m.v. af husdyrbrug, finder reglerne i bekendtgørelse nr. 1519 af 7. december 2016 om miljøtilsyn anvendelse for de tilsyn og godkendelser, som fandt sted inden den 1. august 2017. |

|  |
| --- |
| **3.5.1 Hvornår skal data afgives og offentliggøres, og hvad bruges data til** |
| **Hvornår skal data afgives og offentliggøres, og hvem har adgang til data?**  Du skal afgive stamoplysninger om nye virksomheder og husdyrbrug m.v. til Miljøstyrelsen samt opdatere stamoplysningerne løbende, når du bliver bekendt med ændringer. Andre oplysninger, fx oplysninger om udførte tilsyn og meddelte håndhævelser på virksomheder omfattet af kravet om regelmæssige tilsyn (4.3.1), skal du afgive løbende i forbindelse med sagsbehandlingen. Endelig skal du afgive en række data én gang årligt, fx oplysninger om tilsyn og håndhævelser på virksomheder og husdyrbrug m.v., der ikke er omfattet af kravet om regelmæssige tilsyn. Alle data skal afgives via den digitale løsning, som Miljøstyrelsen stiller til rådighed – [Digital MiljøAdministration (DMA)](https://dma.mst.dk/).  Mange af de oplysninger, der afgives via DMA, bliver offentliggjort og er derfor tilgængelige for alle (offentlig tilgængelige), mens andre oplysninger kun er tilgængelige for Miljøstyrelsen og tilsyns- og godkendelsesmyndighederne. Enkelte oplysninger er tilgængelige for den virksomhed eller husdyrbrug m.v. oplysningerne omhandler, men ikke for offentligheden i øvrigt.  På side 26 finder du en samlet oversigt over, hvilke oplysninger du som myndighed skal afgive, hvornår det skal ske samt tilgængeligheden af oplysningerne.  **Hvad bruges data til?**  Du kan som tilsynsmyndighed bruge data i [DMA](https://dma.mst.dk/) til at analysere din kommunes tilsynsindsats ved fx at se på, om der er brancher, hvor der oftere findes anledning til at håndhæve loven end i andre brancher. Tilsvarende kan ses på landsplan. Du kan også få oplysninger om, hvilke tilsynskampagner der er gennemført hos de forskellige myndigheder.  Da DMA indeholder oplysninger om virksomheders og husdyrbrugs godkendelser/tilladelser samt information om tilsyn og håndhævelser i alle landets kommuner, kan du også bruge DMA til at sammenligne din kommunes indsats med andre kommuners – eller til at få inspiration til en godkendelse til en type virksomhed eller husdyrbrug, du ikke tidligere har lavet godkendelser til. Det samme gælder, hvis du skal meddele dispensation i forhold til andre bekendtgørelser som fx bekendtgørelsen om mellemstore fyringsanlæg.  Desuden er DMA et godt sted at henvise borgerne til, hvis de ønsker oplysninger om kommunens miljøindsats generelt, eller om tilsyn og godkendelser på en konkret virksomhed eller husdyrbrug m.v.  Virksomheder og husdyrbrug m.v. kan finde deres aktuelle miljørisikoscore og tilsynsfrekvens i DMA og i øvrigt følge med i, om data er retvisende, og hvilke oplysninger der er tilgængelige for offentligheden.  Miljøstyrelsen bruger de data myndighederne afgiver til DMA til blandt andet at analysere den årlige nationale tilsyns- og godkendelsesindsats, jf. § 21, til at indberette data til EU og som grundlag for at evaluere miljøtilsynsbekendtgørelsen.  Mangler der oplysninger i DMA, eller er oplysningerne forkerte, vil ”billedet” i DMA ikke være retvisende. Derfor er det vigtigt hele tiden at afgive og opdatere alle relevante data. |

|  |
| --- |
| * + 1. **Stamoplysninger for virksomheder og husdyrbrug m.v.** |
| Stamoplysninger for virksomheder og husdyrbrug m.v. udgør kernen i [Digital MiljøAdministration (DMA)](https://dma.mst.dk/). Du kan først afgive og offentliggøre oplysninger om tilsyn, håndhævelser m.v. på en virksomhed eller et husdyrbrug m.v., når virksomheden eller husdyrbruget m.v. er registreret i DMA med de nødvendige stamoplysninger.  Kravet om at afgive og offentliggøre stamoplysninger gælder kun for de virksomheder og husdyrbrug m.v., der er omfattet af kravet om regelmæssige tilsyn (4.3.1).  For virksomheder og husdyrbrug m.v., der *ikke* er omfattet af kravet om regelmæssige tilsyn, er der ikke krav om, at du skal oprette disse virksomheder med stamdata i DMA. Men hvis du gerne løbende vil afgive oplysninger om tilsyn og håndhævelser m.v., er det nødvendigt først at oprette virksomheden eller husdyrbruget m.v. i DMA.  I afsnittet ”Begrænsninger i afgivelse og offentliggørelse af oplysninger - Stamoplysninger for virksomheder og husdyrbrug m.v.” (3.7.4) kan du læse om, hvilke begrænsninger du skal være opmærksom på, når du afgiver og offentliggør stamoplysninger for virksomheder og husdyrbrug m.v.  Stamoplysninger for virksomheder og husdyrbrug m.v. omfattet af kravet om regelmæssige tilsyn  Stamoplysninger for virksomheder og husdyrbrug m.v., der er omfattet af kravet om regelmæssige tilsyn (4.3.1), skal afgives til Miljøstyrelsen via [DMA](https://dma.mst.dk/). Du skal løbende opdatere oplysningerne, når du bliver bekendt med, at oplysningerne er ændrede, fx hvis en virksomhed eller et husdyrbrug m.v. har skiftet navn, hvis du bliver bekendt med en ny virksomhed eller husdyrbrug m.v., eller hvis forholdene på anden vis er ændret. Data skal også opdateres, hvis en virksomhed eller et husdyrbrug m.v. overgår fra en kategori (4.3.1.1) til en anden (kategori 1a, 1b eller 2), fx hvis en virksomhed, der tidligere var godkendelsespligtig, men pga. regelændringer eller nedsat produktion ikke længere er omfattet af godkendelsesbekendtgørelsen.  For virksomheder og husdyrbrug m.v., der er omfattet af krav om godkendelse, tilladelse eller anmeldelse/registrering, er det den myndighed, der har godkendelseskompetencen, der skal afgive stamoplysninger. For virksomheder og husdyrbrug m.v., der er ikke er omfattet af krav om godkendelse, tilladelse eller anmeldelse/registrering, afgives oplysningerne af den myndighed, der har tilsynskompetencen.  Stamoplysninger skal afgives for *hver* virksomhed og for *hvert* husdyrbrug m.v.  Registreringerne skal sikre, at der kan ske en entydig identifikation af den geografiske lokalitet, der er genstand for miljøtilsynet eller er omfattet af en godkendelse, tilladelse eller anmeldelse/registrering.  *Virksomheder*  En virksomhed kan bestå af flere produktionsenheder. Disse kan være geografisk samlet eller være geografisk adskilt.  Med geografisk samlet menes at produktionsenhedernes matrikler grænser op til hinanden, undtaget hvis de alene er brudt af en vejmatrikel. Virksomheden kan eventuelt have flere postadresser. En virksomhed af denne type registreres som en virksomhed med virksomhedens CVR-nummer og adresse, og med hovedproduktionens P-nummer. Hvis virksomheden har flere aktiviteter, registres disse som hhv. hovedaktivitet og biaktivitet(er).  Produktionsenhederne kan i nogle tilfælde være geografisk adskilt, herunder være beliggende i forskellige kommuner og have forskellige myndigheder. De enkelte produktionsenheder kan omfatte flere forskellige virksomhedstyper, der kan være placeret i forskellige virksomhedsgrupper (bilag 2) eller indberetningsgrupper (bilag 3). En virksomhed må som følge heraf nødvendigvis registreres pr. produktionsenhed med virksomhedens CVR-nummer og produktionsstedets adresse og P-nummer. Hvis der er flere aktiviteter på samme produktionsenhed registres disse som hhv. hoveaktivitet og biaktivitet(er).  *Husdyrbrug*  Et husdyrbrug er i husdyrbrugloven, § 3, stk. 1, nr. 1 defineret som en ” *Husdyranlæg, der tilsammen har et produktionsareal på mere end 100 m², gødnings- og ensilageopbevaringsanlæg og andre driftsbygninger m.v. til brug for husdyrhold, som ligger på samme ejendom*.”, hvor ejendomsbegrebet skal forstå som den matrikulære afgrænsning, jf. § 2 i udstykningsloven,  altså de arealer, der er indbefattet i ejendomsnummeret. I de tilfælde, hvor flere husdyrbrug (ejendomme) har samme CVR-nummer, registreres husdyrbrugene for sig, med CVR-nummer, CHR-nummer, adressen, der er tilkoblet CHR-nummeret samt eventuelt P-nummer.  For de virksomheder, der på grund af regelændringer i 2016 og 2017 er udgået af godkendelsesbekendtgørelsen og dermed overgået fra kategori 1 til kategori 2 (4.3.1.1), er der i overgangsbestemmelsen § 22, stk. 3 og 4, krav om, at virksomhedernes stamoplysninger skal opdateres, og de skal have fastsat en ny tilsynsfrekvens.  De stamoplysninger, der skal afgives og offentliggøres for virksomheder og husdyrbrug m.v., der er omfattet af kravet om regelmæssige tilsyn (4.3.1), fremgår af § 18. Det er følgende:   * myndighed (oplysningen registreres automatisk, når du er logget på DMA som sagsbehandler) * navn, adresse, CVR-nr., eventuelt P-nr. og eventuelt CHR-nr. Det betyder, at hvis virksomheden er i CVR registreret med et P-nummer, skal dette P-nummer afgives, og hvis husdyrbruget m.v. er i CHR registreret med et CHR-nummer, skal dette CHR-nummer afgives. * typen af virksomhed eller husdyrbrug fordelt på grupperne i tilsynsbekendtgørelsens bilag 3, og eventuelle gældende listepunkter, herunder hovedaktivitet og eventuelle biaktiviteter * om virksomheden er aktiv eller dato for inaktivitet. Virksomheden eller husdyrbruget m.v. er aktivt, når myndigheden har tilsynspligten iht. miljøbeskyttelsesloven. Du kan læse mere om, hvornår en virksomhed eller et husdyrbrug er aktivt/ikke aktivt ift. tilsynspligten i afsnittet ”Hvilke virksomheder, husdyrbrug m.v. er omfattet af bekendtgørelsens krav om regelmæssige tilsyn?” (4.3.1) * om virksomheden/husdyrbruget er omfattet af risikobekendtgørelsen, VOC-bekendtgørelsen og/eller brugerbetalingsbekendtgørelsen * virksomhedens/husdyrbrugets scoringscifre for de enkelte miljørisikoparametre, den samlede miljørisikovurdering og tilsynsfrekvens. Du kan læse mere om, hvornår du skal opdatere risikovurderingen i afsnittet ”Hvornår skal du foretage risikovurderingen” (3.3.1).     ***Særligt for virksomheder og husdyrbrug omfattet af IE-direktivet (kategori 1 a), affaldsforbrændingsbekendtgørelsen og bekendtgørelsen for store fyringsanlæg***  For virksomheder og husdyrbrug m.v. omfattet af [EU’s direktiv om industrielle emissioner (IED)](https://eur-lex.europa.eu/LexUriServ/LexUriServ.do?uri=OJ:L:2010:334:0017:0119:da:PDF), affaldsforbrændingsbekendtgørelsen eller bekendtgørelsen for store fyringsanlæg skal der (jf. § 18, stk. 1, nr. 12-14) yderligere afgives stamoplysninger om:   * hvilke sæt vedtagne BAT-konklusioner virksomheden/husdyrbruget eventuelt er omfattet af. Vedtagne BAT-konklusioner fremgår af godkendelsesbekendtgørelsens bilag 8 og husdyrgodkendelsesbekendtgørelsens bilag 5. Listen opdateres løbende på Miljøstyrelsens hjemmeside, og kan ses på <https://mst.dk/erhverv/industri/bat-bref/liste-over-alle-brefer/> * hvorvidt virksomheden er omfattet af affaldsforbrændingsbekendtgørelsen. Bemærk at stamdata for eventuelle affaldsforbrændingsanlæg omfattet af listepunkt K201, K217 eller K215 på bilag 2 til godkendelsesbekendtgørelsen også er omfattet af affaldsforbrændingsbekendtgørelsen og derfor skal være opdateret med oplysning herom. * hvorvidt virksomheden er omfattet af bekendtgørelsen for store fyringsanlæg. Bemærk, at virksomheder omfattet af listepunkt 1.1 a og 1.1 b ikke nødvendigvis er omfattet af bekendtgørelsen om store fyringsanlæg. Det er kun fyringsanlæg med en samlet nominel indfyret termisk effekt større end eller lig 50 MW, der er omfattet af denne bekendtgørelse, jf. § 1, stk. 1, og sammenlægningsreglen i § 3 i bekendtgørelsen om store fyringsanlæg.   ***Særligt for virksomheder og anlæg omfattet af bekendtgørelse om mellemstore fyringsanlæg***  For mellemstore fyringsanlæg skal der (jf. § 18, stk. 1, nr. 9-11) yderligere afgives stamoplysninger om:   * at virksomheden eller husdyrbruget m.v. eller anlæg på virksomheden eller husdyrbruget m.v. er omfattet af bekendtgørelse om mellemstore fyringsanlæg, herunder: * om fyringsanlægget drifts- og lokaliseringsmæssigt er samlet med andre anlæg omfattet af bekendtgørelsen om mellemstore fyringsanlæg og ikke er teknisk og forureningsmæssigt forbundet med en virksomhed eller et husdyrbrug m.v. omfattet af kravetomregelmæssige tilsyn. * om fyringsanlægget er teknisk og forureningsmæssigt forbundet med en virksomhed eller husdyrbrug m.v. omfattet af kravet om regelmæssige tilsyn * om fyringsanlægget er teknisk og forureningsmæssigt forbundet med en virksomhed eller husdyrbrug m.v. der ikke er omfattet af kravet om regelmæssige tilsyn   Vær opmærksom på, at der i bekendtgørelsen om mellemstore fyringsanlæg, § 93, er yderligere krav om at afgive oplysninger om selve fyringsanlægget. Der skal fx afgives oplysninger om nye fyringsanlæg i forbindelse med anmeldelse af anlægget, mens oplysninger om anlæg sat i drift før 20. december 2018 skal afgives senest 1. januar 2024 for anlæg > 5 MW, og senest 1. januar 2029 for anlæg på mellem 1 og 5 MW.  Du kan læse mere om registrering af mellemstore fyringsanlæg på miljøstyrelsens hjemmeside: <https://mst.dk/luft-stoej/luft/luftforurening-fra-virksomheder/vejledende-udtalelser-om-mellemstore-fyringsanlaeg/>  ***Særligt for virksomheder omfattet af maskinværkstedsbekendtgørelsen***  Eksisterende maskinværksteder, der har en gyldig godkendelse i henhold til godkendelsesbekendtgørelsens § 67, stk. 1, er omfattet af godkendelsesbekendtgørelsens bilag 2. Det gælder indtil godkendelsen bortfalder. Så længe et maskinværksted har en gældende miljøgodkendelse, hører det, iht. miljøtilsynsbekendtgørelsen bilag 2 og 3, til henholdsvis virksomhedstype ”felt 5” og indberetningsgruppe ”felt 5”: ”Virksomheder, der er optaget på bilag 2 i bekendtgørelse om godkendelse af listevirksomhed …”.  Når et maskinværksted ændres eller udvides, og myndigheden vurderer, at godkendelsen ikke længere vil være dækkende for virksomhedens aktivitet, eller når myndigheden af andre årsager finder grundlag for at revidere virksomhedens godkendelse efter miljøbeskyttelseslovens regler herom, skal virksomheden anmelde sig iht. reglerne i maskinværkstedsbekendtgørelsen. Når virksomheden har anmeldt sig efter maskinværkstedsbekendtgørelsen og anmeldelsen er fuldstændig, bortfalder godkendelsen, og virksomhedens stamoplysninger skal ændres til virksomhedstype, felt 6, og indberetningsgruppe, felt 6: ”Virksomheder omfattet af bekendtgørelse om virksomheder, der forarbejder emner af jern, stål eller andre metaller …”.  Stamoplysninger for øvrige virksomheder og husdyrbrug m.v.  Bekendtgørelsen stiller ikke krav om afgivelse af stamoplysninger for virksomheder eller husdyrbrug m.v., der ikke er omfattet af kravet om regelmæssige tilsyn, jf. § 14, stk. 3.  Hvis du som tilsynsmyndighed alligevel ønsker at afgive oplysninger om tilsyn og håndhævelser efter hvert tilsyn, jf. afsnit 3.5.3 og 3.5.4, kræver det dog nødt at du først opretter virksomheden eller husdyrbruget m.v. i [DMA](https://dma.mst.dk/). Det sker ved at afgive virksomhedens eller husdyrbrugets m.v. stamoplysninger om navn, adresse, CVR-nr. og evt. P-nr. og evt. CHR-nr. samt oplysninger om virksomhedsgruppe iht. bilag 3. |
| Retsgrundlag  *Miljøtilsynsbekendtgørelsen, § 14, stk. 3*  For øvrige virksomheder og husdyrbrug m.v. end dem, som er omfattet af § 1, stk. 2, afgiver tilsynsmyndigheden oplysningerne efter stk. 1 og 2 efter enten hvert tilsyn eller oplysningerne i stk. 1, nr. 4-7 og stk. 2 årligt senest den 1. april for det forudgående kalenderår fordelt på de relevante grupper af virksomheder og husdyrbrug m.v., som ikke er omfattet af § 1, stk. 2, som fremgår af bilag 3.  *Miljøtilsynsbekendtgørelsen, § 18*  Tilsyns- og godkendelsesmyndigheden skal til Miljøstyrelsen afgive følgende oplysninger om de virksomheder og husdyrbrug m.v., der er omfattet af § 1, stk. 2, og løbende opdatere oplysningerne i stk. 1-3, hvis de bliver bekendt med, at oplysningerne er ændrede:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Typen af virksomheden eller husdyrbruget m.v. fordelt på de grupper, der fremgår af bilag 3, aktiviteter og eventuelle gældende listepunkter, herunder hovedaktivitet og eventuelle biaktiviteter for disse.  4) Om virksomheden er aktiv og ellers dato for, hvornår virksomheden blev inaktiv.  5) Om virksomheden er omfattet af bekendtgørelse om kontrol med risikoen for større uheld med farlige stoffer.  6) Om virksomheden er omfattet af bekendtgørelse om anlæg og aktiviteter, hvor der bruges organiske opløsningsmidler.  7) Om virksomheden eller husdyrbruget mv. er omfattet af bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.  8) Resultatet af virksomhedens eller husdyrbrugets miljørisikoscoring af de enkelte miljørisikoparametre og den samlede miljørisikovurdering, jf. § 4, samt en eventuel ny tilsynsfrekvens, jf. § 5, stk. 2.  9) Om anlægget drifts- og lokaliseringsmæssigt er samlet med et eller flere anlæg, hvor de alle er omfattet af bekendtgørelse om miljøkrav for mellemstore fyringsanlæg og ikke er teknisk og forureningsmæssigt forbundet med en virksomhed eller et husdyrbrug m.v. omfattet af § 1, stk. 2, nr. 1-7.  10) Om virksomheden eller husdyrbruget m.v. har anlæg, som er omfattet af bekendtgørelse om miljøkrav for mellemstore fyringsanlæg, som er teknisk og forureningsmæssigt forbundet til en virksomhed eller et husdyrbrug m.v., der er omfattet af § 1, stk. 2, nr. 1-7 i denne bekendtgørelse, samt antallet heraf.  11) Om anlægget er omfattet af bekendtgørelse om miljøkrav for mellemstore fyringsanlæg og er teknisk eller forureningsmæssigt forbundet til en virksomhed eller et husdyrbrug m.v., som ikke er omfattet af § 1, stk. 2, nr. 1-7 i denne bekendtgørelse.  12) Hvilke sæt BAT-konklusioner, jf. bekendtgørelse om godkendelse af listevirksomhed, bilag 8, virksomheden er omfattet af.  13) Om virksomheden er omfattet af bekendtgørelse om begrænsning af visse luftforurenende emissioner fra store fyringsanlæg.  14) Om virksomheden er omfattet af bekendtgørelse om anlæg der forbrænder affald.  Stk. 2. For hver virksomhed omfattet af bilag 1 til bekendtgørelse om godkendelse af listevirksomhed og for hvert husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, skal kommunalbestyrelsen på virksomheds- eller husdyrbrugsniveau oplyse dato for gældende godkendelse(r) efter § 33 i lov om miljøbeskyttelse eller efter § 16 a, stk. 2, i lov om husdyrbrug og anvendelse af gødning m.v. eller efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder meddelte vilkår efter § 41 b i lov om miljøbeskyttelse eller § 41 i lov om husdyrbrug og anvendelse af gødning m.v. eller § 41 i lov om miljøgodkendelse m.v. af husdyrbrug.  Stk. 3. For hver virksomhed omfattet af bilag 1 til bekendtgørelse om godkendelse af listevirksomhed og for hvert husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, afgiver tilsynsmyndigheden desuden kopi af de(n) gældende godkendelse(r) og oplyser datoen herfor via den digitale løsning, som Miljøstyrelsen stiller til rådighed.  Stk. 4. Oplysningerne skal afgives med de begrænsninger for videregivelse, der følger af anden lovgivning. |

|  |
| --- |
| 3.5.3 Oplysninger om tilsyn |
| Når du har udført et tilsyn på en virksomhed eller et husdyrbrug m.v., skal du afgive og offentliggøre oplysninger om tilsynet via [Digital MiljøAdministration (DMA)](https://dma.mst.dk/). Omfanget af oplysninger afhænger af, om tilsynet er udført på en virksomhed eller husdyrbrug m.v. omfattet af kravet om regelmæssige tilsyn (4.3.1) eller ej.  I afsnittet ”Begrænsninger i afgivelse og offentliggørelse af oplysninger - Oplysninger om tilsyn” (3.7.5), kan du læse om, hvilke begrænsninger du skal være opmærksom på, når du afgiver og offentliggør oplysninger om tilsyn.  Tilsynsoplysninger om virksomheder og husdyrbrug m.v. omfattet af kravet om regelmæssige tilsyn  Du kan først afgive og offentliggøre oplysninger om tilsyn og udvalgte oplysninger fra tilsynsrapporten, når virksomheden er registreret i [DMA](https://dma.mst.dk/) med de nødvendige stamoplysninger. Se afsnittet ”Stamoplysninger for virksomheder og husdyrbrug m.v.” (3.5.2).  Det fremgår af bekendtgørelsens § 14, hvilke oplysninger du skal afgive til DMA, når du har udført et tilsyn på en virksomhed eller et husdyrbrug m.v. omfattet af kravet om regelmæssige tilsyn. Det er følgende:   * dato for, hvornår tilsynet er udført * om tilsynet er udført som et fysisk tilsyn (4.1.7) eller et administrativt tilsyn (4.1.8) * hvilken kategori tilsyn, der er udført: Basistilsyn (4.1.1), relateret tilsyn (4.1.1), prioriteret tilsyn (4.1.2), kampagnetilsyn (4.1.3), opstartstilsyn (4.1.5) eller § 9-tilsyn (4.1.4). Hvis et basistilsyn består af flere tilsyn (relaterede tilsyn), skal du afslutte basistilsynet og afgive oplysningerne herom til Miljøstyrelsen, når alle de relaterede tilsyn er gennemført. Vær opmærksom på, at ”Øvrige tilsyn” (4.1.6) kun registreres på virksomheder, der ikke er omfattet af kravet omregelmæssige tilsyn * for husdyrbrug: det antal markstakke, der måtte være konstateret på tilsynet. Miljøstyrelsen videregiver efter - anmodning fra Kommissionen - oplysningerne om markstakke til brug for EU’s opfølgning på nitratdirektivet. En markstak er husdyrgødningsbaseret kompost eller forarbejdet husdyrgødning, der opbevares i marken (på ubefæstet areal) * om der – helt eller delvist – er ført tilsyn med visse paragraffer i bekendtgørelse om mellemstore fyringsanlæg. Paragrafferne fremgår af § 14, stk. 1, nr. 8 * for fysiske tilsyn (4.1.7); udvalgte oplysninger fra tilsynsrapporten, der som minimum indeholder de oplysninger der fremgår af § 11, stk. 1. Du kan læse mere om, hvilke oplysninger fra tilsynsrapporten, der skal offentliggøres under afsnittet ”Tilsynsrapport og offentliggørelse af udvalgte oplysninger” (3.4)   Du skal offentliggøre tilsynsoplysningerne på DMA, herunder de udvalgte oplysninger fra tilsynsrapporten, senest 4 måneder efter den dato, hvor du har udført tilsynet, jf. § 20, stk. 3.  Vær opmærksom på, at oplysninger om tilsyn udført i december måned (bortset fra de udvalgte oplysninger fra tilsynsrapporten) skal afgives senest 1. april det efterfølgende år for, at det er muligt at bekræfte, at alle data for det forudgående år er afgivet og verificeret, når I udarbejder den årlig indberetning af tilsyns- og godkendelsesarbejdet (3.8).  ***Særligt for ferskvandsdambrug***  Tilsyn på ferskvandsdambrug udføres og registreres som basistilsyn (4.1.1), relaterede tilsyn (4.1.1), § 9-tilsyn (4.1.4), kampagnetilsyn (4.1.3) eller opstartstilsyn (4.1.5). Der udføres ikke prioriterede tilsyn på ferskvandsdambrug, da disse er undtaget af reglerne om miljørisikovurdering i miljøtilsynsbekendtgørelsen. Læs mere om særreglerne for ferskvandsdambrug i ”Forholdet mellem miljøtilsynsbekendtgørelsen og andre regler” (4.2.3) og ”Virksomheder undtaget af nogle af bekendtgørelsens krav” (4.3.2).  ***Særligt for tilsyn udført efter reglerne i risikobekendtgørelsen eller jordforureningsloven***  Tilsyn udført efter reglerne i risikobekendtgørelsen eller i jordforureningsloven er ikke omfattet af miljøtilsynsbekendtgørelsens krav om offentliggørelse. For virksomheder, der også reguleres efter risikobekendtgørelsen, skal du være opmærksom på, at der er særskilte krav til afgivelse af oplysninger om risikotilsyn, jf. risikobekendtgørelsens bilag 8.  **Hvilke tilsynsoplysninger er tilgængelige for offentligheden**  Oplysninger om tilsyn på virksomheder og husdyrbrug m.v., der er omfattet af kravet om regelmæssige tilsyn (4.3.1), herunder de udvalgte oplysninger fra tilsynsrapporten, er offentlig tilgængelige. Det gælder dog ikke oplysningerne efter § 14, stk. 1, nr. 8 om, hvorvidt der er ført tilsyn med visse paragraffer i bekendtgørelse om mellemstore fyringsanlæg, jf. § 20, stk. 3. Oplysninger om markstakke er kun offentligt tilgængelige på aggregeret form i den årlige indberetning. Se mere om, hvilke oplysninger der er offentlige tilgængelige i oversigten på side 26.  Der gælder særlige regler for, hvilke oplysninger om håndhævelser og politianmeldelser der skal og må være tilgængelige for offentligheden. Det kan du læse mere om i afsnittet ”Henstillinger, håndhævelser, selvhjælpshandlinger og politianmeldelser” (3.5.4) og afsnittet ”Begrænsninger i afgivelse og offentliggørelse af oplysninger” (3.7.6).  **Faktaboks**  Flere tilsyn på samme besøg: Hvis du på samme tilsynsbesøg udfører flere kategorier af tilsyn, fx basistilsyn og kampagnetilsyn, skal du afgive data om besøget som to tilsyn.  Basistilsyn, hvor der afholdes flere relaterede tilsyn: Vær opmærksom på, at du løbende skal afgive oplysninger om hvert relateret tilsyn. Basistilsynet afsluttes, når du har gennemført alle de relaterede tilsyn.  Øvrige tilsyn: Dækker udelukkende tilsyn, der udføres på virksomheder og husdyrbrug m.v., der ikke er omfattet af kravet om regelmæssige tilsyn. Du må ikke registrere ”øvrige tilsyn” på virksomheder og husdyrbrug m.v., der er omfattet af kravet omregelmæssige tilsyn.  Tilsynsoplysninger om øvrige virksomheder og husdyrbrug m.v.  For tilsyn på virksomheder eller husdyrbrug m.v., der ikke er omfattet af kravet om regelmæssige tilsyn (4.3.1), skal du afgive oplysninger om, at tilsynet er udført.  Pligten til at udarbejde en tilsynsrapport følger af almindelige krav om forsvarlig administration og gælder for tilsyn med alle virksomheder og husdyrbrug m.v., uanset om tilsynet er omfattet af kravet om regelmæssige tilsyn eller ej. De øvrige virksomheder er dog ikke omfattet af kravet om offentliggørelse af rapport eller at rapporten som minimum skal indeholde de 8 oplysninger, jf. § 11. Læs mere i afsnittet ”Hvilke virksomheder, husdyrbrug m.v. er alene omfattet af bekendtgørelsens øvrige bestemmelser” (4.3.3).  Når du afgiver data om tilsyn på virksomheder eller husdyrbrug m.v., der *ikke* er omfattet af kravet om regelmæssige tilsyn, kan du vælge:   * **enten** at afgive og offentliggøre oplysninger om dato for tilsynets udførelse på den enkelte virksomhed eller husdyrbrug m.v. Det kræver, at virksomheden eller husdyrbruget m.v. er oprettet i DMA med oplysninger om adresse, CVR-nr. og evt. P.nr. og evt. CHR-nr.samt oplysninger om virksomhedsgruppe i henhold til bekendtgørelsens bilag 3. * **eller** afgive oplysningerne en gang årligt i forbindelse med den årlige indberetning af myndighedens tilsyns- og godkendelsesarbejde (3.8). I så fald skal du inden 1. aprilindberette, hvor mange tilsyn der samlet set er udført på "øvrige" virksomheder og husdyrbrug i det foregående kalenderår – fordelt på grupperne i bekendtgørelsens bilag 3.   I afsnittet ”Hvilke pligter der gælder i forhold til øvrige virksomheder og husdyrbrug m.v.” (4.3.4) kan du læse mere om pligten til at føre et aktivt tilsyn.  Vær i øvrigt opmærksom på, at tilsyn på virksomheder og husdyrbrug m.v., der *ikke* er omfattet af kravet om regelmæssige tilsyn, altid registreres som øvrige tilsyn (4.1.6). Du kan læse mere om øvrige tilsyn i afsnittet ”Typer af tilsyn” (4.1). |
| Retsgrundlag  *Miljøtilsynsbekendtgørelsen, § 11*  Tilsynsmyndigheden udarbejder efter hvert fysisk tilsyn på virksomheden eller husdyrbruget m.v. en tilsynsrapport, der beskriver, om virksomheden eller husdyrbruget m.v. overholder de love, regler og afgørelser, der er genstand for tilsyn. Tilsynsrapporten skal som minimum indeholde følgende oplysninger:  1) Baggrunden for tilsynet.  2) Navn, adresse, CVR-nummer, eventuelt P-nummer og eventuelt CHR-nummer på virksomheden eller husdyrbruget m.v.  3) Typen af virksomheden eller husdyrbruget m.v.  4) Dato for tilsynsbesøgets udførelse.  5) Hvad der er ført tilsyn med.  6) Om der er konstateret jordforurening, hvis det er relevant.  7) Om der er meddelt påbud, forbud eller indskærpelser til virksomheden eller husdyrbruget m.v.  8) Konklusioner på virksomhedens eller husdyrbrugets m.v. seneste indberetninger om egenkontrol, herunder om indberetningen har givet tilsynsmyndigheden anledning til at udstede påbud, forbud eller indskærpelser.  Stk. 2. Tilsynsmyndigheden sender tilsynsrapporten til virksomheden eller husdyrbruget m.v. senest to måneder efter, at tilsynsbesøget har fundet sted, og meddeler, hvilke oplysninger som agtes offentliggjort.  Stk. 3. Tilsynsmyndighedens offentliggørelse sker med undtagelse af de oplysninger, der vil kunne undtages fra aktindsigt efter reglerne i lov om aktindsigt i miljøoplysninger.  *Miljøtilsynsbekendtgørelsen, § 14*  For hver virksomhed og husdyrbrug m.v. omfattet af § 1, stk. 2, afgiver tilsynsmyndigheden efter hvert tilsyn følgende oplysninger til Miljøstyrelsen:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Dato for tilsynets udførelse.  4) Typen af virksomheden eller husdyrbruget m.v. fordelt på de grupper, der fremgår af bilag 3, og eventuelle gældende listepunkter, herunder hovedaktivitet og eventuelle biaktiviteter.  5) Tilsynstype (administrativt eller fysisk).  6) Tilsynskategori (basistilsyn, herunder relaterede tilsyn, prioriterede tilsyn, kampagnetilsyn, opstartstilsyn, § 9-tilsyn, øvrige tilsyn).  7) Antallet af markstakke på det enkelte husdyrbrug.  8) Om tilsynet helt eller delvist har vedrørt reglerne i eller afgørelser efter kapitel 3 og 4 samt § 46, stk. 1, nr. 1-6 og stk. 2, §§ 49, 54, 55, 56, 58, 59, 60, 61 og 62, § 73, stk. 5, § 74, stk. 5, §§ 75 og 79, § 81, stk. 1, nr. 2, § 82, § 83, stk. 1, nr. 1 og 2, § 84, § 86, nr. 2, § 88 og § 90, stk. 2, i bekendtgørelse om miljøkrav for mellemstore fyringsanlæg. Dette gælder dog ikke reglerne om emissionsgrænseværdier for spormetaller og CO, reglerne om egenkontrol for spormetaller, reglen om indretning af målested og reglerne om måling og regulering af O2-indholdet i røggassen.  Stk. 2. Tilsynsmyndigheden skal endvidere til Miljøstyrelsen for hver virksomhed og husdyrbrug m.v. oplyse, når der er meddelt påbud, forbud, indskærpelser og henstillinger samt datoen herfor. For de virksomheder og husdyrbrug m.v., som ikke er omfattet af persondataloven, skal det desuden oplyses, hvorvidt der er foretaget selvhjælpshandlinger eller politianmeldelser samt datoen herfor.  Stk. 3. For øvrige virksomheder og husdyrbrug m.v. end dem, som er omfattet af § 1, stk. 2, afgiver tilsynsmyndigheden oplysningerne efter stk. 1 og 2 efter enten hvert tilsyn eller oplysningerne i stk. 1, nr. 4-7 og stk. 2 årligt senest den 1. april for det forudgående kalenderår fordelt på de relevante grupper af virksomheder og husdyrbrug m.v., som ikke er omfattet af § 1, stk. 2, som fremgår af bilag 3.  Stk. 4. Tilsynsmyndigheden skal endvidere til Miljøstyrelsen oplyse om brugerbetaling for tilsyn årligt senest den 1. april for tilsyn for det forudgående kalenderår, fordelt på de grupper, som fremgår af bilag 3.  Stk. 5. Oplysningerne skal afgives med de begrænsninger for videregivelse, der følger af anden lovgivning.  *Miljøtilsynsbekendtgørelsen, § 20, stk. 3*  Offentliggørelse af oplysningerne i § 14, stk. 1, nr. 1-7, og stk. 2, jf. stk. 1, skal ske senest fire måneder efter, at tilsynsbesøget har fundet sted, og offentliggørelse af oplysningerne i § 15, stk. 1, 2 og 4, skal ske senest fire måneder efter, at afgørelsen er truffet. Offentliggørelse af oplysningerne efter § 14, stk. 3 og 4, § 15, stk. 3, og § 17, stk. 2, nr. 1, skal ske senest den 1. april det efterfølgende år, idet oplysningerne efter § 14, stk. 3, og § 15, stk. 3, dog i stedet kan offentliggøres senest fire måneder efter, at tilsynsbesøget har fundet sted, eller afgørelsen er truffet. |

|  |
| --- |
| 3.5.4 Henstillinger, håndhævelser, selvhjælpshandlinger og politianmeldelser |
| Når du giver en henstilling, foretager en håndhævelse, gennemfører en selvhjælpshandling, foretager en politianmeldelse, eller følger op på håndhævelser, skal du afgive oplysninger om det til Miljøstyrelsen. Du skal dog ikke afgive oplysninger om håndhævelser meddelt med hjemmel i jordforureningsloven, jf. § 1, stk. 3. Du skal også afgive oplysninger, når du følger op på en håndhævelse. Det kan du læse mere om i afsnittet ”Opfølgning på håndhævelser” (3.6).  Omfanget af afgivelsen af oplysninger om håndhævelser m.v. afhænger af, om det drejer sig om en virksomhed eller husdyrbrug m.v., der er omfattet af kravet om regelmæssige tilsyn eller ej.  Du skal være opmærksom på de begrænsninger, der er vedrørende offentliggørelse af data i forhold til anden lovgivning og de forvaltningsretlige principper generelt. Det kan du læse mere om i afsnittet ”Begrænsninger i afgivelse og offentliggørelse af oplysninger - Henstillinger, håndhævelser, selvhjælpshandlinger og politianmeldelser” (3.7.6).  Du kan læse mere om, hvordan henstillinger, håndhævelser, selvhjælpshandlinger og politianmeldelser anvendes i Miljøstyrelsens [Vejledning om håndhævelse af Miljøbeskyttelsesloven](https://www2.mst.dk/udgiv/publikationer/2005/87-7614-833-5/pdf/87-7614-834-3.pdf).  Afgivelse af oplysninger om håndhævelser m.v. på virksomheder og husdyrbrug m.v. omfattet af kravet om regelmæssige tilsyn  Kravene til afgivelse og offentliggørelse af oplysninger om håndhævelser m.v. er skærpede for virksomheder og husdyrbrug m.v., der er omfattet af kravet om regelmæssige tilsyn (4.3.1), og oplysningerne skal ligesom tilsynsoplysninger afgives løbende og registreres på den enkelte virksomhed eller husdyrbrug m.v., jf. § 12.  Når du afgiver oplysningerne skal du være særlig opmærksom på, om virksomheden eller husdyrbruget m.v. er omfattet af databeskyttelsesforordningen og databeskyttelsesloven (3.7.2).  På virksomheder og husdyrbrug m.v., der ikke er omfattet af databeskyttelsesforordningen og databeskyttelsesloven (3.7.2) skal du afgive oplysninger om dato og ”håndhævelsestype” for eventuelle henstillinger, indskærpelser, påbud, forbud, selvhjælpshandlinger og politianmeldelser, for den enkelte virksomhed eller husdyrbrug m.v. Det fremgår af § 14, stk. 2.  Disse oplysninger skal afgives senest 4 måneder efter, at tilsynet, der har ført til håndhævelsen m.v., har fundet sted.Vær opmærksom på, at oplysninger om håndhævelser m.v. meddelt i december måned skal afgives senest 1. april det efterfølgende år for at det er muligt at bekræfte, at alle data for det forudgående år er afgivet og verificeret, når I udarbejder den årlig indberetning af tilsyns- og godkendelsesarbejdet (3.8).  For virksomheder og husdyrbrug m.v., der eromfattet af databeskyttelsesforordningen eller databeskyttelsesloven (5.7.2) er det kun henstillinger, indskærpelser, påbud, forbud, du skal afgive oplysninger om. Oplysninger om selvhjælpshandlinger og politianmeldelser skal du ikke afgive for den enkelte virksomhed eller husdyrbrug m.v., men derimod afgive som et samlet antal i den årlige indberetning af tilsyns- og godkendelsesarbejdet (3.8).  *Særlige om afgivelse af oplysninger om revurderinger*  Vær opmærksom på, at revurderinger meddelt efter miljøbeskyttelseslovens § 41, jf. §§ 41 a eller  41 b *ikke* registreres som håndhævelser, da revurderinger betragtes som ”miljøgodkendelser uden retsbeskyttelse”. Oplysninger om revurderinger, herunder selve afgørelsen, afgives som en afgørelse på samme måde som godkendelser, jf. § 15, stk. 1 og godkendelsesbekendtgørelsens § 52.  *Særligt om afgivelse af oplysninger om opfølgning på håndhævelser*  Når du følger op på en indskærpelse, et påbud eller et forbud, skal du registrere konklusionen på opfølgningen. Det gælder også, hvis et påbud eller et forbud påklages. Det kan du læse mere om i afsnittet ”Opfølgning på håndhævelser” (3.6).  *Særligt om afgivelse af oplysninger om håndhævelser m.v. vedrørende markstakke*  Giver du henstillinger, foretager håndhævelser, laver selvhjælpshandlinger eller politianmelder forhold, som berører markstakke, skal oplysninger om disse håndhævelser m.v. afgives en gang årligt på aggregeret form hvert år senest 1. april i den årlige indberetning af tilsyns- og godkendelsesarbejdet (3.8). Det fremgår af bekendtgørelsens § 17, stk. 2, nr. 2.  *Særligt om afgivelse af oplysninger om håndhævelser m.v. til mellemstore fyringsanlæg*  Giver du henstillinger, foretager håndhævelser, laver selvhjælpshandlinger eller politianmelder forhold vedrørende de paragraffer i bekendtgørelsen om mellemstore fyringsanlæg, der er nævnt i miljøtilsynsbekendtgørelsens § 14, stk. 1, nr. 8, skal oplysninger om dette afgives særskilt, jf. § 17, stk. 2. Læs mere om mellemstore fyringsanlæg på Miljøstyrelsens hjemmeside under [Vejledende udtalelser om mellemstore fyringsanlæg.](https://mst.dk/luft-stoej/luft/luftforurening-fra-virksomheder/vejledende-udtalelser-om-mellemstore-fyringsanlaeg/)  *Særligt om afgivelser af oplysninger om håndhævelser m.v. iht. risikobekendtgørelsen*  Miljøtilsynsbekendtgørelsen omfatter ikke risikotilsyn og håndhævelse af risikobekendtgørelsens regler, jf. § 1, stk. 4. Risikobekendtgørelsen varetager hensynet til sikkerhed med henblik på at forebygge større uheld på og omkring virksomheder, der opbevarer eller bruger store mængder af giftige, brandfarlige eller eksplosionsfarlige stoffer samt at begrænse følgerne for mennesker og miljø af et større uheld.  Du skal dog være særlig opmærksom, når du fører tilsyn med en virksomheds overholdelse af reglerne i risikobekendtgørelsen, og tilsynet giver anledning til håndhævelse, jf. risikobekendtgørelsens § 21. Hvis der er tale om håndhævelse af forhold, der også kontrolleres på miljøtilsynet, fx opbevaring af kemikalier med risiko for lækage til omgivelserne, skal håndhævelsen indgå i sammentællingen af håndhævelser. Du kan læse mere om, hvad miljøtilsynet omfatter i afsnittet ”Bekendtgørelsens indhold, hjemmelsgrundlag og anvendelsesområde – Hvilke tilsyn er ikke omfattet” (4.2.2).  Hvilke oplysninger om henstillinger, håndhævelser, selvhjælpshandlinger og politianmeldelser er tilgængelige for offentligheden  Offentligheden har i [DMA](https://dma.mst.dk/) adgang til oplysninger om, at der på den enkelte virksomhed eller det enkelte husdyrbrug m.v. er meddelt indskærpelser, påbud og forbud samt datoen for meddelelsen og konklusionen på opfølgningen. Oplysninger om henstillinger, selvhjælpshandlinger og politianmeldelser er offentligt tilgængelige på sammentalt form for hver tilsynsmyndighed for en selvvalgt periode i DMA-rapporten "Håndhævelser pr. myndighed".  Håndhævelsesoplysninger på øvrige virksomheder og husdyrbrug m.v.  På virksomheder, der ikke er omfattet af kravet om regelmæssige tilsyn (4.3), kan du vælge at afgive oplysninger om henstillinger og håndhævelser, selvhjælpshandlinger og politianmeldelser på den enkelte virksomhed eller husdyrbrug m.v. Alternativt kan du vælge at afgive oplysningerne én gang årligt, senest 1. april, i forbindelse med den årlige indberetning af tilsyns- og godkendelsesarbejdet (3.8).  Vær dog opmærksom på, at oplysninger om politianmeldelser og selvhjælpshandlinger på virksomheder og husdyrbrug m.v., der er omfattet af databeskyttelsesreglerne, *ikke* må afgives på den enkelte virksomhed eller husdyrbrug m.v. Disse oplysninger skal altid afgives på aggregeret form i forbindelse med den årlige indberetning af tilsyns- og godkendelsesarbejdet (3.8). |
| Retsgrundlag  *Miljøtilsynsbekendtgørelsen, § 1, stk. 3*  Bekendtgørelsens kapitel 2 og 4 gælder ikke tilsyn efter lov om forurenet jord.  *Miljøtilsynsbekendtgørelsen, § 12*  Tilsynsmyndigheden offentliggør de oplysninger, der fremgår af § 11, stk. 1, nr. 1-8, samt dato for offentliggørelse med de begrænsninger, der følger af § 11, stk. 3, senest fire måneder efter, at tilsynsbesøget har fundet sted.  Stk. 2. Når tilsynsmyndigheden følger op på eventuelle påbud, forbud eller indskærpelser, offentliggøres konklusionen derpå.  Stk. 3. Tilsynsmyndigheden offentliggør, hvis en afgørelse er påklaget. Når der efterfølgende er truffet en endelig administrativ afgørelse, offentliggør tilsynsmyndigheden resultatet heraf.  Stk. 4. Tilsynsmyndigheden offentliggør ikke sagsbehandlingsskridt i forbindelse med varsling og meddelelse af påbud efter lov om forurenet jord.  Stk. 5. Ved offentliggørelsen af de i § 11, stk. 1, nr. 1-8, nævnte oplysninger skal det oplyses, at enhver har ret til aktindsigt i de øvrige oplysninger, som tilsynsmyndigheden er i besiddelse af, med de begrænsninger, der følger af lov om aktindsigt i miljøoplysninger.  Stk. 6. Offentliggørelse, jf. stk. 1-3 og stk. 5, skal ske ved anvendelse af den digitale løsning og i det format, som Miljøstyrelsen stiller til rådighed.    *Miljøtilsynsbekendtgørelsen, § 14, stk. 1*  For hver virksomhed og husdyrbrug m.v. omfattet af § 1, stk. 2, afgiver tilsynsmyndigheden efter hvert tilsyn følgende oplysninger til Miljøstyrelsen:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Dato for tilsynets udførelse.  4) Typen af virksomheden eller husdyrbruget m.v. fordelt på de grupper, der fremgår af bilag 3, og eventuelle gældende listepunkter, herunder hovedaktivitet og eventuelle biaktiviteter.  5) Tilsynstype (administrativt eller fysisk).  6) Tilsynskategori (basistilsyn, herunder relaterede tilsyn, prioriterede tilsyn, kampagnetilsyn, opstartstilsyn, § 9-tilsyn, øvrige tilsyn).  7) Antallet af markstakke på det enkelte husdyrbrug.  8) Om tilsynet helt eller delvist har vedrørt reglerne i eller afgørelser efter kapitel 3 og 4 samt § 46, stk. 1, nr. 1-6 og stk. 2, §§ 49, 54, 55, 56, 58, 59, 60, 61 og 62, § 73, stk. 5, § 74, stk. 5, §§ 75 og 79, § 81, stk. 1, nr. 2, § 82, § 83, stk. 1, nr. 1 og 2, § 84, § 86, nr. 2, § 88 og § 90, stk. 2, i bekendtgørelse om miljøkrav for mellemstore fyringsanlæg. Dette gælder dog ikke reglerne om emissionsgrænseværdier for spormetaller og CO, reglerne om egenkontrol for spormetaller, reglen om indretning af målested og reglerne om måling og regulering af O2-indholdet i røggassen.  *Miljøtilsynsbekendtgørelsen, § 14, stk. 2*  Tilsynsmyndigheden skal endvidere til Miljøstyrelsen for hver virksomhed og husdyrbrug m.v. oplyse, når der er meddelt påbud, forbud, indskærpelser og henstillinger samt datoen herfor. For de virksomheder og husdyrbrug m.v., som ikke er omfattet af databeskyttelsesloven og databeskyttelsesforordningen skal det desuden oplyses, hvorvidt der er foretaget selvhjælpshandlinger eller politianmeldelser samt datoen herfor.  *Miljøtilsynsbekendtgørelsen, § 15, stk. 1*  For husdyrbrug m.v. afgiver godkendelsesmyndigheden, efter hver godkendelse eller tilladelse meddelt efter §§ 16 a eller 16 b i lov om husdyrbrug og anvendelse af gødning m.v. eller efter de tidligere gældende regler i §§ 10, 11 eller 12 i lov om miljøgodkendelse m.v. af husdyrbrug eller revurdering efter bekendtgørelse om godkendelse og tilladelse m.v. af husdyrbrug følgende oplysninger til Miljøstyrelsen:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Typen af husdyrbruget m.v. fordelt på de grupper, der fremgår af bilag 3, herunder efter hvilken bestemmelse husdyrgodkendelsen eller -tilladelsen er meddelt.  4) Dato for afgørelsen.  *Miljøtilsynsbekendtgørelsen, § 17, stk. 2*  Tilsyns- og godkendelsesmyndigheden skal endvidere hvert år senest den 1. april til Miljøstyrelsen om det forudgående år oplyse følgende:  1) Antal politianmeldelser og selvhjælpshandlinger for de virksomheder og husdyrbrug m.v., som er omfattet af databeskyttelsesloven og databeskyttelsesforordningen.  2) Antal henstillinger, påbud, forbud, indskærpelser, selvhjælpshandlinger og politianmeldelser vedrørende forhold, som berører markstakke.  3) Antal påbud, forbud, indskærpelser, henstillinger, selvhjælpshandlinger eller politianmeldelser, som vedrører reglerne i eller afgørelser efter kapitel 3 og 4 samt § 46, stk. 1, nr. 1-6 og stk. 2, §§ 49, 54, 55, 56, 58, 59, 60, 61 og 62, § 73, stk. 5, § 74, stk. 5, §§ 75 og 79, § 81, stk. 1, nr. 2, § 82, § 83, stk. 1, nr. 1 og 2, § 84, § 86, nr. 2, § 88 og § 90, stk. 2, i bekendtgørelse om miljøkrav for mellemstore fyringsanlæg. Dette gælder dog ikke reglerne om emissionsgrænseværdier for spormetaller og CO, reglerne om egenkontrol for spormetaller, reglen om indretning af målested og reglerne om måling og regulering af O2-indholdet i røggassen. |

|  |
| --- |
| 3.5.5 Tilladelser, godkendelser og revurderinger m.v. |
| Reglerne om offentliggørelse af afgørelser meddelt til virksomheder og husdyrbrug m.v. i [DMA](https://dma.mst.dk/) fremgår af henholdsvis miljøtilsynsbekendtgørelsen, godkendelsesbekendtgørelsen, maskinværkstedsbekendtgørelsen og bekendtgørelse om mellemstore fyringsanlæg.  Læs mere om, hvilke begrænsninger der er ved offentliggørelse i afsnittet ”Begrænsninger i afgivelse og offentliggørelse af oplysninger – Tilladelser, godkendelser og revurderinger” (3.7.7).  For at kunne offentliggøre en afgørelse, skal virksomheden eller husdyrbruget m.v. være registreret i DMA. Læs mere i afsnittet ”Stamoplysninger for virksomheder og husdyrbrug m.v.” (3.5.2)  **Hvilke afgørelser skal offentliggøres på DMA?**  Følgende afgørelser skal offentliggøres på [DMA](https://dma.mst.dk/) og være tilgængelig for offentligheden senest 4 måneder efter de er meddelt:   * Iht. miljøtilsynsbekendtgørelsens § 15 * Godkendelser meddelt efter husdyrbruglovens § 16 a eller tidligere gældende regler i §§ 11 eller 12 i lov om miljøgodkendelse m.v. af husdyrbrug * Revurderinger meddelt efter Husdyrbrugslovens § 39, jf. §§ 40 eller 41 § * Tilladelser efter husdyrbruglovens § 16 b eller § 10 i tidligere gældende regler * Iht. godkendelsesbekendtgørelsens § 51-53 (kapitel 17) * Godkendelser meddelt efter miljøbeskyttelseslovens § 33, herunder afgørelser om ikke-godkendelsespligt og afslag på ansøgninger om tillægsgodkendelser til eksisterende virksomheder * Revurderinger meddelt efter miljøbeskyttelseslovens § 41, jf. §§ 41 a og 41 b * Iht. maskinværkstedsbekendtgørelsen, § 45, stk. 2. * Afgørelser om fravigelse af krav i branchebekendtgørelsen (dvs. afgørelser om skærpede eller supplerende krav eller om dispensation) * Iht. bekendtgørelse om mellemstore fyringsanlæg, § 93, stk. 1, 2 og 4. * Afgørelser om skærpede eller supplerende krav * Afgørelser om dispensationer   Du skal være opmærksom på, at der i branchebekendtgørelserne kan være krav om afgivelse af oplysninger til Miljøstyrelsen ud over ovennævnte afgørelser.    ***Supplerende offentliggørelseskrav for virksomheder og husdyrbrug omfattet af IE-direktivet***  Når afgørelser meddelt til virksomheder eller husdyrbrug, der er omfattet af [IE-direktivet](https://eur-lex.europa.eu/LexUriServ/LexUriServ.do?uri=OJ:L:2010:334:0017:0119:da:PDF), offentliggøres på DMA, skal du samtidig afgive og offentliggøre en række oplysninger i tilknytning hertil, jf. § 15, stk. 4 i miljøtilsynsbekendtgørelsen og § 51 i godkendelsesbekendtgørelsen. Oplysningerne indberetter Miljøstyrelsen efterfølgende til EU. Der er tale om følgende oplysninger:   * om der er udarbejdet en basistilstandsrapport (gælder ikke for husdyrbrug) * om der er fastsat lempeligere emissionsgrænseværdier, end dem der følger af BAT-konklusioner * om der er fastsat strengere emissionsgrænseværdier, end dem der følger af BAT-konklusioner * om der er meddelt dispensation for overholdelse af emissionsgrænseværdier med henblik på at afprøve ny teknik.   Hvis en afgørelse bliver påklaget  Du skal også offentliggøre, hvis en afgørelse bliver påklaget. Når der efterfølgende er truffet en endelig administrativ afgørelse, skal du offentliggøre resultatet heraf. Det fremgår af:   * miljøtilsynsbekendtgørelsens § 20, stk. 5 (påbud, forbud og godkendelser m.v. på husdyrbrug) * godkendelsesbekendtgørelsens § 53, stk. 4 (miljøgodkendelser og revurderinger på listevirksomheder) * maskinværkstedsbekendtgørelsens § 47, stk. 3 * bekendtgørelsen om mellemstore fyringsanlæg, § 93, stk. 5   Du offentliggør resultatet af den endelige administrative afgørelse ved at afgive oplysninger om, hvorvidt afgørelsen er bortfaldet/ophævet, eller om der er truffet en endelig administrativ afgørelse.  Vær opmærksom på, at det alene er resultatet den endelige administrative afgørelse, der skal offentliggøres og ikke selve afgørelsen.  Hvis en afgørelse bortfalder eller ophæves, og du efterfølgende meddeler en ny afgørelse, skal den offentliggøres på samme vilkår som øvrige afgørelser.  Du kan finde Miljø- og Fødevareklagenævnets afgørelser på [klagenævnets hjemmeside.](https://mfkn.naevneneshus.dk/) |
| Retsgrundlag  *Miljøtilsynsbekendtgørelsen, § 15*  For husdyrbrug m.v. afgiver godkendelsesmyndigheden, efter hver godkendelse eller tilladelse meddelt efter §§ 16 a eller 16 b i lov om husdyrbrug og anvendelse af gødning m.v. eller efter de tidligere gældende regler i §§ 10, 11 eller 12 i lov om miljøgodkendelse m.v. af husdyrbrug eller revurdering efter bekendtgørelse om godkendelse og tilladelse m.v. af husdyrbrug følgende oplysninger til Miljøstyrelsen:  1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Typen af husdyrbruget m.v. fordelt på de grupper, der fremgår af bilag 3, herunder efter hvilken bestemmelse husdyrgodkendelsen eller -tilladelsen er meddelt.  4) Dato for afgørelsen.  Stk. 2. Godkendelsesmyndigheden afgiver samtidig kopi af afgørelsen til Miljøstyrelsen via den digitale løsning, som Miljøstyrelsen stiller til rådighed.  Stk. 3. Godkendelsesmyndigheden skal endvidere til Miljøstyrelsen oplyse om brugerbetaling for godkendelse og tilladelse, efter enten hver godkendelse og tilladelse, eller årligt senest den 1. april for godkendelse og tilladelse for det forudgående kalenderår, fordelt på de grupper, som fremgår af bilag 3.  Stk. 4. For hvert husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, oplyses desuden følgende:  1) Om der er fastsat emissionsgrænseværdier, der er lempeligere end dem, som følger af BAT-konklusioner, jf. bestemmelserne om fastsættelse af lempeligere emissionsgrænseværdier end dem, der følger af BAT-konklusioner i bekendtgørelse om godkendelse og tilladelse m.v. af husdyrbrug.  2) Om der er meddelt dispensation for overholdelse af en eller flere emissionsgrænseværdier med henblik på at afprøve ny teknik.  Stk. 5. Oplysningerne skal afgives med de begrænsninger for videregivelse, der følger af anden lovgivning.  *Miljøtilsynsbekendtgørelsen, § 20, stk. 5*  Tilsyns- og godkendelsesmyndigheden offentliggør, hvis en afgørelse er påklaget. Når der efterfølgende er truffet en endelig administrativ afgørelse, offentliggør tilsyns- og godkendelsesmyndigheden resultatet heraf. |

|  |
| --- |
| **3.5.6 Miljøtilsynsplan og tilsynskampagner** |
| Ud over oplysninger om tilsyn, håndhævelser, tilladelser og afgørelser, fremgår det af miljøtilsynsbekendtgørelsen, at tilsynsmyndigheden skal offentliggøre en miljøtilsynsplan (3.1) og oplysninger om gennemførte tilsynskampagner (4.1.3).  Miljøtilsynsplan  En miljøtilsynsplan er omfattet af kravet om offentlig adgang til miljøoplysninger og skal derfor stilles til rådighed for offentligheden. Du skal som tilsynsmyndighed offentliggøre den endelige miljøtilsynsplan, jf. § 3, stk. 3 og 6, på [Digital MiljøAdministration (DMA)](https://dma.mst.dk/).  Du har endvidere pligt, jf. § 3, stk. 2, til at inddrage offentligheden, når du udarbejder en miljøtilsynsplan. Udkast til miljøtilsynsplanen skal offentliggøres på DMA med oplysning om, at alle har ret til at kommentere planen inden for 4 uger. Hvis du finder det relevant, kan du også sende planen i høring hos udvalgte parter, men det er ikke et krav.  Hvis Miljøstyrelsen er tilsynsmyndighed skal udkastet til miljøtilsynsplanen - samtidigt med at udkastet offentliggøres på DMA - sendes til alle kommunalbestyrelser med anmodning om eventuelle bemærkninger. Bekendtgørelsen fastsætter ikke en frist for høring af kommunerne, men en 4-ugers frist må antages at være tilstrækkelig.  Efter udløbet af høringsfristen udarbejder tilsynsmyndigheden den endelige miljøtilsynsplan. Myndigheden har ikke pligt til at foretage ændringer i planen på baggrund af de indkomne bemærkninger. Den endelige plan offentliggøres umiddelbart herefter på DMA med angivelse af myndighedens navn, og hvilken periode miljøtilsynsplanen gælder for.  Mindre ændringer/ajourføringer i miljøtilsynsplanen kan du stille digitalt til rådighed for offentligheden på DMA umiddelbart efter ændringen. Væsentlige ændringer i planen i den 4-årige periode kræver, at planen sendes i høring. Husk, at du skal offentliggøre den nyeste version af planen på DMA efter høringsfristens udløb.  I afsnittet ”Miljøtilsynsplan” (3.1) kan du læse mere om, hvad en miljøtilsynsplan er, og hvad den skal indeholde.  Tilsynskampagner  Tilsynsmyndigheden skal hvert år gennemføre to tilsynskampagner på virksomheder eller husdyrbrug m.v., der er omfattet af kravet om regelmæssige tilsyn. Når kampagnen er gennemført og evalueret skal oplysninger om den samlede konklusion af kampagnen, herunder titel, mål og effekter offentliggøres på DMA. Det fremgår af § 7.  Du finder en oversigt over gennemførte og offentliggjorte tilsynskampagner i DMA-rapporten "Tilsynskampagner".  Du kan læse mere om tilsynskampagner i afsnittet ”Kampagnetilsyn” (4.1.3) |
| Retsgrundlag  *Miljøtilsynsbekendtgørelsen, § 3*  Tilsynsmyndigheden udarbejder en miljøtilsynsplan, som omfatter de virksomheder og husdyrbrug m.v., der er nævnt i § 1, stk. 2, og som ligger inden for tilsynsmyndighedens kompetenceområde. Miljøtilsynsplanen skal indeholde  1) en angivelse af det geografiske område, som planen omfatter,  2) en generel vurdering af relevante væsentlige miljøproblemer på tilsynsmyndighedens område,  3) en fortegnelse over de virksomheder, der er optaget på bilag 1 til bekendtgørelse om godkendelse af listevirksomhed, og de husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug og anvendelse af gødning m.v. eller en stiplads- eller dyreenhedsgrænse efter de tidligere gældende regler i § 12, stk. 1, nr. 1-3, i lov om miljøgodkendelse m.v. af husdyrbrug, herunder oplysninger om navn, adresse, CVR-nummer, eventuelt P-nummer og eventuelt CHR-nummer og gældende listepunkt(er) for IED-aktivitet,  4) en beskrivelse af tilsynsmyndighedens tilsynsindsats, herunder hvordan et tilsynsbesøg tilrettelægges og gennemføres, samt procedurer for de tilsyn, som skal føres som led i et aktivt tilsyn, herunder tilsyn hurtigst muligt ved væsentlige miljøklager eller væsentlige miljøuheld, og når det er relevant, før en godkendelse meddeles eller revurderes, jf. § 9, og  5) en beskrivelse af eventuelle samarbejdsrelationer med andre myndigheder i forhold til tilsyn.  Stk. 2. Tilsynsmyndigheden offentliggør et udkast til miljøtilsynsplan og oplyser samtidig, at enhver har ret til at kommentere udkastet inden for en frist på fire uger. Hvor Miljøstyrelsen er tilsynsmyndighed, sender styrelsen samtidig med offentliggørelsen udkastet til alle kommunalbestyrelser med anmodning om bemærkninger.  Stk. 3. Efter høringsfristens udløb foretager tilsynsmyndigheden de nødvendige ændringer og stiller miljøtilsynsplanen til rådighed for offentligheden umiddelbart herefter.  Stk. 4. Miljøtilsynsplanen opdateres mindst hvert 4. år.  Stk. 5. Ved mindre væsentlige ændringer eller opdateringer af miljøtilsynsplanen i den fireårige periode finder stk. 2 og 3 ikke anvendelse, og miljøtilsynsplanen kan stilles til rådighed for offentligheden umiddelbart efter ændringen eller opdateringen.  Stk. 6. Offentliggørelse, jf. stk. 2, 3 og 5, skal ske ved anvendelse af den digitale løsning og i det format, som Miljøstyrelsen stiller til rådighed, med angivelse af myndighed og periode.  *Miljøtilsynsbekendtgørelsen, § 7*  Tilsynsmyndigheden skal gennemføre to tilsynskampagner om året.  Stk. 2. Tilsynsmyndigheden offentliggør den samlede konklusion af sin indsats løbende i forbindelse med hver enkelt tilsynskampagne, herunder mål, effekter og titel på kampagnen.  Stk. 3. Offentliggørelsen, jf. stk. 2, skal ske ved anvendelse af den digitale løsning og i det format, som Miljøstyrelsen stiller til rådighed, med angivelse af myndighed og periode. |

**Oversigt over oplysninger, hvilke oplysninger du som myndighed skal afgive og/eller offentliggøre**

|  | | **Afgives til Miljøstyrelsen** | **Stilles til rådighed for tilsyns- og godkendelsesmyndig-heder** | **Stilles til rådighed for den virksomhed eller det husdyrbrug, som oplysningerne vedrører** | **Offentliggøres** |
| --- | --- | --- | --- | --- | --- |
| Stamoplysninger (3.5.2) | 1) Angivelse af myndighed.  2) Navn, adresse, CVR-nummer, eventuelt P-nummer og eventuelt CHR-nummer.  3) Typen af virksomheden eller husdyrbruget m.v. fordelt på de grupper, der fremgår af bilag 3, aktiviteter og eventuelle gældende listepunkter, herunder hovedaktivitet og eventuelle biaktiviteter for disse.  4) Om virksomheden er aktiv og ellers dato for, hvornår virksomheden blev inaktiv.  5) Om virksomheden er omfattet af bekendtgørelse om kontrol med risikoen for større uheld med farlige stoffer.  6) Om virksomheden er omfattet af bekendtgørelse om anlæg og aktiviteter, hvor der bruges organiske opløsningsmidler.  7) Om virksomheden eller husdyrbruget mv. er omfattet af bekendtgørelse om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.  9) Om anlægget drifts- og lokaliseringsmæssigt er samlet med et eller flere anlæg, hvor de alle er omfattet af bekendtgørelse om miljøkrav for mellemstore fyringsanlæg og ikke er teknisk og forureningsmæssigt forbundet med en virksomhed eller et husdyrbrug m.v. omfattet af § 1, stk. 2, nr. 1-7.  10) Om virksomheden eller husdyrbruget m.v. har anlæg, som er omfattet af bekendtgørelse om miljøkrav for mellemstore fyringsanlæg, som er teknisk og forureningsmæssigt forbundet til en virksomhed eller et husdyrbrug m.v., der er omfattet af § 1, stk. 2, nr. 1-7 i denne bekendtgørelse, samt antallet heraf.  11) Om anlægget er omfattet af bekendtgørelse om miljøkrav for mellemstore fyringsanlæg og er teknisk eller forureningsmæssigt forbundet til en virksomhed eller et husdyrbrug m.v., som ikke er omfattet af § 1, stk. 2, nr. 1-7 i denne bekendtgørelse.  12) Hvilke sæt BAT-konklusioner, jf. bekendtgørelse om godkendelse af listevirksomhed, bilag 8, virksomheden er omfattet af.  13) Om virksomheden er omfattet af bekendtgørelse om begrænsning af visse luftforurenende emissioner fra store fyringsanlæg.  14) Om virksomheden er omfattet af bekendtgørelse om anlæg der forbrænder affald. | § 18, stk. 1, nr. 1-7 og 9-14 |  |  | § 20, stk. 1, nr. 1 |
| 8) Resultatet af virksomhedens eller husdyrbrugets miljørisikoscoring af de enkelte miljørisikoparametre og den samlede miljørisikovurdering, jf. § 4, samt en eventuel ny tilsynsfrekvens, jf. § 5, stk. 2. | § 18, stk. 1, nr. 8 | § 20, stk. 2 | § 20, stk. 2 |  |
| Dato for gældende godkendelse efter miljøbeskyttelseslovens § 33 eller efter § 16 a, stk. 2, i lov om husdyrbrug eller efter de tidligere gældende regler (kun for IED- virksomheder og husdyrbrug) | § 18, stk. 2 |  |  | § 20, stk. 1, nr. 1 |
| Kopi af de(n) gældende godkendelse(r) og dato herfor (kun for IED-virksomheder og husdyrbrug) | § 18, stk. 3 |  |  | § 20, stk. 1, nr. 1 |
| Oplysninger om tilsyn: udvalgte oplysninger fra tilsynsrapporten, opfølgning på håndhævelser (3.5.3 og 3.6) | Udvalgte oplysninger fra tilsynsrapporten |  |  |  | § 12, stk. 1 |
| Konklusion på opfølgning på eventuelle påbud, forbud eller indskærpelser |  |  |  | § 12, stk. 2, og § 20, stk. 4 |
| Oplysning om en afgørelse (påbud eller forbud) er påklaget |  |  |  | § 12, stk. 3, og § 20, stk. 5 |
| Resultat af den administrative endelig administrativ afgørelse |  |  |  | § 12, stk. 3, og § 20, stk. 5 |
| Oplysninger om tilsyn - virksomheder og husdyrbrug m.v. omfattet af kravet om regelmæssige tilsyn (4.3.1) (3.5.3) | Oplysninger om tilsyn:   1. Angivelse af myndighed 2. Navn, adresse, CVR-nummer, eventuelt P-nummer 3. Dato for tilsynets udførelse | § 14, stk. 1 |  |  | § 20, stk. 1, nr. 1 |
| Oplysninger om tilsyn:   1. Typen af virksomheden eller husdyrbruget m.v. fordelt på de grupper, der fremgår af bilag 3, og eventuelle gældende listepunkter, herunder hovedaktivitet og eventuelle biaktiviteter 2. Tilsynstype 3. Tilsynskategori 4. Antallet af markstakke på det enkelte husdyrbrug | § 14, stk. 1 |  |  | § 20, stk. 1, nr. 1 |
| Oplysninger om tilsyn:   1. Om tilsynet helt eller delvist har vedrørt reglerne i eller afgørelser efter de i § 14, stk. 1, nr. 8, angivne bestemmelser i bekendtgørelse om miljøkrav for mellemstore fyringsanlæg | § 14, stk. 1 |  |  |  |
| Oplysninger om eventuelle henstillinger, håndhævelser, selvhjælpshandlinger og politianmeldelser - virksomheder og husdyrbrug m.v. omfattet af kravet om regelmæssige tilsyn (4.3.1) (3.5.4) | Når der er meddelt henstillinger samt dato herfor | § 14, stk. 2 | § 20, stk. 2 |  | § 20, stk. 1, nr. 3  Oplysninger offentliggøres uden angivelse  af virksomheden eller husdyrbruget m.v. |
| Når der er meldelt påbud, forbud, indskærpelse samt dato herfor | § 14, stk. 2 |  |  | § 20, stk. 1, nr. 2 |
| Oplysning om, hvorvidt der er foretaget selvhjælpshandlinger eller politianmeldelser samt dato herfor - kun virksomheder og husdyrbrug m.v., som ikke er omfattet af databeskyttelsesreglerne (3.7.1) | § 14, stk. 2 |  |  | § 20, stk. 1, nr. 3  Oplysninger offentliggøres uden angivelse  af virksomheden eller husdyrbruget m.v. |
| Antal politianmeldelser og selvhjælpshandlinger for de virksomheder og husdyrbrug m.v., som er omfattet af omfattet af databeskyttelsesreglerne (3.7.1) | § 17, stk. 2, nr. 1 |  |  | § 20, stk. 1, nr. 3 |
| 2) Antal henstillinger, påbud, forbud, indskærpelser, selvhjælpshandlinger og politianmeldelser vedrørende forhold, som berører markstakke.  3) Antal påbud, forbud, indskærpelser, henstillinger, selvhjælpshandlinger eller politianmeldelser, som vedrører reglerne i eller afgørelser efter kapitel 3 og 4 samt § 46, stk. 1, nr. 1-6 og stk. 2, §§ 49, 54, 55, 56, 58, 59, 60, 61 og 62, § 73, stk. 5, § 74, stk. 5, §§ 75 og 79, § 81, stk. 1, nr. 2, § 82, § 83, stk. 1, nr. 1 og 2, § 84, § 86, nr. 2, § 88 og § 90, stk. 2, i bekendtgørelse om miljøkrav for mellemstore fyringsanlæg. Dette gælder dog ikke reglerne om emissionsgrænseværdier for spormetaller og CO, reglerne om egenkontrol for spormetaller, reglen om indretning af målested og reglerne om måling og regulering af O2-indholdet i røggassen. | § 17, stk. 2, nr. 2-3 |  |  |  |
| Oplysninger om tilsyn - virksomheder og husdyrbrug m.v. *ikke* omfattet af kravet om regelmæssige tilsyn (4.3.1) (3.5.3) | Oplysninger om tilsyn:   1. Angivelse af myndighed 2. Navn, adresse, CVR-nummer, eventuelt P-nummer 3. Dato for tilsynets udførelse | § 14, stk. 3  (hvis oplysningerne afgives efter hvert tilsyn) |  |  | § 20, stk. 1, nr. 1 |
| Oplysninger om tilsyn:   1. Typen af virksomheden eller husdyrbruget m.v. fordelt på de grupper, der fremgår af bilag 3, og eventuelle gældende listepunkter, herunder hovedaktivitet og eventuelle biaktiviteter 2. Tilsynstype 3. Tilsynskategori 4. Antallet af markstakke på det enkelte husdyrbrug | § 14, stk. 3 |  |  | § 20, stk. 1, nr. 1 |
| Oplysninger om tilsyn:   1. Om tilsynet helt eller delvist har vedrørt reglerne i eller afgørelser efter de i § 14, stk. 1, nr. 8, angivne bestemmelser i bekendtgørelse om miljøkrav for mellemstore fyringsanlæg | § 14, stk. 3 (hvis oplysningerne afgives efter hvert tilsyn) |  |  |  |
| Oplysninger om eventuelle henstillinger, håndhævelser, selvhjælpshandlinger og politianmeldelser - virksomheder og husdyrbrug m.v. ikke omfattet af kravet om regelmæssige tilsyn (4.3.1) (3.5.4) | Når der er meddelt henstillinger samt dato herfor | § 14, stk. 3 |  |  | § 20, stk. 1, nr. 3  Oplysninger offentliggøres uden angivelse  af virksomheden eller husdyrbruget m.v. |
| Når der er meddelt påbud, forbud, indskærpelse og henstillinger samt dato herfor | § 14, stk. 3 |  |  | § 20, stk. 1, nr. 2  Kan offentliggøres fordelt på de relevante grupper jf. bilag 3 |
| Oplysning om, hvorvidt der er foretaget selvhjælpshandlinger eller politianmeldelser samt dato herfor - kun virksomheder og husdyrbrug m.v., som ikke er omfattet af databeskyttelsesreglerne (3.7.1) | § 14, stk. 3 |  |  | § 20, stk. 1, nr. 3  Oplysninger offentliggøres uden angivelse  af virksomheden eller husdyrbruget m.v. |
|  | Antal politianmeldelser og selvhjælpshandlinger for de virksomheder og husdyrbrug m.v., som er omfattet af databeskyttelsesreglerne (3.7.1) | § 17, stk. 2, nr. 1 |  |  | § 20, stk. 1, nr. 3 |
| 2) Antal henstillinger, påbud, forbud, indskærpelser, selvhjælpshandlinger og politianmeldelser vedrørende forhold, som berører markstakke.  3) Antal påbud, forbud, indskærpelser, henstillinger, selvhjælpshandlinger eller politianmeldelser, som vedrører reglerne i eller afgørelser efter kapitel 3 og 4 samt § 46, stk. 1, nr. 1-6 og stk. 2, §§ 49, 54, 55, 56, 58, 59, 60, 61 og 62, § 73, stk. 5, § 74, stk. 5, §§ 75 og 79, § 81, stk. 1, nr. 2, § 82, § 83, stk. 1, nr. 1 og 2, § 84, § 86, nr. 2, § 88 og § 90, stk. 2, i bekendtgørelse om miljøkrav for mellemstore fyringsanlæg. Dette gælder dog ikke reglerne om emissionsgrænseværdier for spormetaller og CO, reglerne om egenkontrol for spormetaller, reglen om indretning af målested og reglerne om måling og regulering af O2-indholdet i røggassen. | § 17, stk. 2, nr. 2-3 |  |  |  |
| Brugerbetaling | Oplysning om brugerbetaling for tilsyn | § 14, stk. 4  Oplysninger afgives fordelt på de relevante grupper jf. bilag 3 |  |  | § 20, stk. 1, nr. 1 |
| Oplysning om brugerbetaling for godkendelser og tilladelser | § 15, stk. 3 |  |  | § 20, stk. 1, nr. 1  Oplysninger offentliggøres fordelt på de relevante grupper jf. bilag 3 |
| Tilladelser, godkendelser og revurderinger (3.5.5) | Oplysninger om godkendelser og tilladelser meddelt efter §§ 16 a eller § 16 b i lov om husdyrbrug eller efter de tidligere gældende regler i §§ 10, 11 eller 12 i lov om miljøgodkendelse m.v. af husdyrbug eller revurdering efter bekendtgørelse om godkendelse og tilladelse m.v. af husdyrbrug:   1. Angivelse af myndighed 2. Navn, adresse, CVR-nummer, eventuelt P-nummer og eventuelt CHR-nummer 3. Typen af husdyrbruget m.v. fordelt på de grupper, der fremgår af bilag 3, herunder hvilken bestemmelse husdyrgodkendelsen eller –tilladelsen er meddelt. | § 15, stk. 1 |  |  | § 20, stk. 1, nr. 1 |
| Kopi af afgørelsen om godkendelse eller tilladelser | § 15, stk. 2 |  |  | § 20, stk. 1, nr. 1 |
| Oplysning om en afgørelse (godkendelse eller tilladelse) er påklaget |  |  |  | § 20, stk. 5 |
| Oplysning om (for hvert husdyrbrug, hvor dyreholdet overstiger en stipladsgrænse efter § 16 a, stk. 2, i lov om husdyrbrug):   1. Om der er fastsat emissionsgrænseværdier, der er lempeligere end dem, som følger af BAT-konklusioner, jf. bestemmelserne om fastsættelse af lempeligere emissionsgrænseværdier end dem, der følger af BAT-konklusioner i bekendtgørelse om godkendelse og tilladelse m.v. af husdyrbrug. 2. Om der er meddelt dispensation for overholdelse af en eller flere emissionsgrænseværdier med henblik på at afprøve ny teknik. | § 15, stk. 4 |  |  | § 20, stk. 1, nr. 1 |
| Vurdering af og bemærkninger til oplysninger (3.8) | Skriftlig vurdering af og bemærkninger til de oplysninger, der skal meddeles efter de i § 17 nævnte bekendtgørelser | § 17, stk. 1 |  |  | § 20, stk. 1, nr. 1 |
| Miljøtilsynsplan (3.5.6) | Udkast til miljøtilsynsplan |  |  |  | § 3, stk. 2 |
| Udkast til væsentlige ændringer i miljøtilsynsplanen |  |  |  | § 3, stk. 2 |
| Miljøtilsynsplan |  |  |  | § 3, stk. 3, og stk. 5 |
| Den samlede konklusion af tilsynskampagnen |  |  |  | § 7, stk. 2 |
| Brugerbetaling | Oplysning om brugerbetaling for tilsyn | § 14, stk. 4  Oplysninger afgives fordelt på de relevante grupper jf. bilag 3 |  |  | § 20, stk. 1, nr. 1 |
| Oplysning om brugerbetaling for godkendelser og tilladelser | § 15, stk. 3 |  |  | § 20, stk. 1, nr. 1  Oplysninger offentliggøres fordelt på de relevante grupper jf. bilag 3 |